open-index/open-wikipedia-markdown huggingface dataset:
ആരാച്ചാർ

നിയമാനുസൃതമായി വധശിക്ഷ നടപ്പാക്കുന്ന ആൾക്കാരെയാണ് **ആരാച്ചാർ** എന്നു വിളിക്കുന്നത്. തൂക്കിലേറ്റപ്പെടുന്നവരുടെ മുഖം കറുത്ത തുണികൊണ്ടു മറയ്ക്കുന്നതും കഴുത്തിൽ കയറിടുന്നതും തൂക്കിലിടുന്നതും ആരാച്ചാരന്മാരുടെ ജോലിയായിരുന്നു.

## കേരളത്തിൽ
തിരുവിതാംകൂറിന്റെ രാജഭരണകാലത്ത് വളരെ ശക്തനായ ഒരു ഉദ്യോഗസ്ഥനായിരുന്നു അരാച്ചാർ എന്നത്. അനിഴം തിരുനാൾ മാർത്താണ്ഡവർമ്മയുടെ കാലഘട്ടത്തിലെ മതിലകം രേഖകളിൽ മുതൽ ആരാച്ചാരന്മാരെ പറ്റിയുള്ള രേഖകൾ ലഭ്യമാണ്. വട്ടിയൂർക്കാവിലും ചാലയിലുമായിരുന്നു ആരാച്ചരന്മാർ താമസിച്ചിരുന്നത്. വധശിക്ഷയ്ക്കു വിധിക്കപ്പെട്ട കുറ്റവാളികളെ വിലങ്ങിട്ടു സൂക്ഷിക്കാനും മറ്റും സ്വന്തം വീട്ടിനോടനുബന്ധിച്ചു തന്നെ അവർക്കു സൗകര്യങ്ങളുണ്ടായിരുന്നു. തൂക്കിലേറ്റലുകൾ ആദ്യകാലങ്ങളിൽ കാടുകളിൽ നടത്തപ്പെട്ടിരുന്നെങ്കിലും ജയിലുകളുടെ വരവോടു കൂടി തൂക്കിലിടലും ജയിലുകൾക്കുള്ളിലേക്കു മാറി. 

അരാച്ചാരന്മാരുടെ യാത്ര കറുത്ത വില്ലുവണ്ടിയിൽ ഉടുക്കും കൊട്ടിയായിരുന്നെന്നു പറയപ്പെടുന്നു. യമധർമ്മന്റെ പ്രതിരൂപമായി കണക്കാക്കപ്പെട്ടിരുന്ന അക്കാലത്തെ ആരാച്ചാരന്മാരുടെ ജയിലിലേക്കുള്ള വരവു പോക്കുകൾ വളരെ ഭീതിദമായി ആൾക്കാർക്കു തോന്നിയിരുന്നതായും; അവരെ കാണുന്നതു പോലും ഭയമുളവാക്കുന്നതിനാൽ സ്ത്രീകളും കുട്ടികളും അവരെ കാണാൻ കൂട്ടാക്കിയിരുന്നില്ലന്നും ചരിത്രകാരന്മാർ രേഖപ്പെടുത്തിയിരിക്കുന്നു. 1944 നവംബർ 11-ന് മഹാരാജാവ് ചിത്തിര തിരുനാൾ ബാലരാമവർമ്മ തിരുവിതാംകൂറിൽ വധശിക്ഷനിർത്തലാക്കിയപ്പോൾ ആരാച്ചാർന്മാരുടെ തസ്തിക നിർത്തലായി. സ്വാതന്ത്ര്യാനന്തരം വീണ്ടും വധശിക്ഷ ഇന്ത്യയിൽ നിലവിൽ വരുകയും ആരാച്ചാരന്മാരുടെ തസ്തികവീണ്ടും ഉണ്ടാകുകയും ചെയ്തു. ഇപ്പോൾ ആരാച്ചാർ എന്നത് ജയിലിലെ ഒരു പ്രത്യേക തസ്തിക അല്ല. വധശിക്ഷ നടപ്പിലാക്കുന്നതാരായാലും അവരെയാണ് ആരാച്ചാർ എന്ന് വിളിക്കപ്പെടുന്നത്. ജയിലിലെ സ്ഥിരം ജീവനക്കാർ വധശിക്ഷനടപ്പാക്കാൻ വൈമനസ്യം കാണിച്ചാൽ പുറത്തുനിന്നുള്ള-ഇതിനു തയാറുള്ള ആരെയെങ്കിലും ഇതിനായി നിയോഗിക്കുകയാണ് പതിവ്. 

വധശിക്ഷ നടപ്പാക്കുന്നയാൾക്ക് 500 ഇന്ത്യൻ രൂപ മാത്രമായിരുന്നു 2014 വരെ പ്രതിഫലം ഇത് വളരെ അനാകർഷകമായതിനാൽ വധശിക്ഷനടപ്പാക്കാൻ ആളെ കിട്ടുക ബുദ്ധിമുട്ടായിരുന്നു. എന്നാൽ 2014 ജൂലൈയിലെ വരുത്തിയ ഒരു ചട്ട-ഭേദഗതി പ്രകാരം ഇതിന് 2 ലക്ഷം രൂപ പ്രതിഫലമായി നിശ്ചയിക്കപ്പെട്ടു.

## ചിത്രശാല

File:Hinrichtung.jpg|കടൽക്കൊള്ളക്കാരുടെ വധശിക്ഷ, ഹാംബർഗ്, 1573
File:Le Tour du Monde.jpg|ആനയെക്കൊണ്ട് തലചവിട്ടിത്തകർക്കൽ
File:Bajo Pivljanin ubija Turčina.jpg|തലവെട്ടി മാറ്റുന്നു

## അവലംബങ്ങൾ

വർഗ്ഗം:വധശിക്ഷ
വൺ ഡേ ഫ്രം എ ഹാങ്മാൻസ് ലൈഫ്

ജോഷി ജോസഫ് സംവിധാനം ചെയ്ത ഡോക്യുമെന്ററിയാണ് **വൺ ഡേ ഫ്രം എ ഹാങ്മാൻസ് ലൈഫ്**. റസാഖ് കോട്ടക്കലാണ് ഈ ചിത്രത്തിന്റെ ഛായാഗ്രഹണം നിർവഹിച്ചത്.

## ഇതിവൃത്തം
നാത മല്ലിക്ക് എന്ന ആരാച്ചാരുടെ ഒരു ദിവസത്തിലൂടെയാണ് സിനിമ പുരോഗമിക്കുന്നത്. ആരാച്ചാർ അന്നേ ദിവസം രാത്രിയിൽ മറ്റൊരു  മനുഷ്യനെ (ധനഞ്ജയ് ചാറ്റർജി) തൂക്കിക്കൊല്ലാൻ പോകുകയാണ്. അയാളുടെ  പാപബോധത്തെ മദ്യംകൊണ്ട് കഴുകിക്കളയാൻ ശ്രമിക്കുകയും കുറ്റബോധത്തെ വാചാലതകൊണ്ട് മറികടക്കാൻ ശ്രമിക്കുകയും ചെയ്യുന്നതാണ്  ഇതിന്റെ ഉള്ളടക്കം.

## നിരോധനം
2005 ൽ ഈ ചിത്രം ബംഗാളിൽ പ്രദർശിപ്പിക്കുന്നതിന് വിലക്കേർപ്പെടുത്തിയിരുന്നു. കൊൽക്കത്തയിലെ നന്ദനിൽ ചിത്രം റിലീസ് ചെയ്ത് മൂന്നു നാൾക്കകം പിൻവലിച്ചു. മഹാശ്വേതാ ദേവിയെപ്പോലെയുള്ള ചുരുക്കം ചിലരുടെ പിന്തുണ മാത്രമെ തനിക്കുണ്ടായിരുന്നുള്ളൂ എന്ന് ജോഷി അനുസ്മരിച്ചിട്ടുണ്ട്. അന്നത്തെ ബംഗാൾ മുഖ്യമന്ത്രിയായിരുന്ന ബുദ്ധദേവ്‌ ഭട്ടാചാര്യയുടെ വധ ശിക്ഷയോടുള്ള അനുകൂല മനോഭാവത്തെ ചിത്രത്തിൽ വിമർശിച്ചിരുന്നു.

## അവലംബം


വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ബംഗാളി ഡോക്യുമെന്ററി ചലച്ചിത്രങ്ങൾ
മാറ്റാത്തി

പ്രശസ്ത സാഹിത്യകാരി സാറാ ജോസഫിന്റെ കൃതിയാണ് **മാറ്റാത്തി**. അവരുടെ മറ്റ് കൃതികൾ പോലെ തന്നെ സ്ത്രീപക്ഷത്ത് നിന്ന് കൊണ്ടുള്ള ഒരു നോവലാണ്‌ ഇത്. തൃശ്ശൂർ ജില്ലയിലെ ഒരു ക്രിസ്ത്യൻ കുടുംബത്തിന്റെ പശ്ചാത്തലത്തിലാണ് കഥ അവതരിപ്പിക്കുന്നത്. 

ലൂസി എന്ന പെൺകുട്ടിയാണ് ഇതിലെ പ്രധാന കഥാപാത്രം. അനാഥയായ അവൾ തന്റെ അകന്ന ബന്ധത്തിലുള്ള അമ്മായിയുടെ കൂടെയാണ് താമസിക്കുന്നത്.
വീട്ടിലെ ജോലിയെല്ലാം തീർത്ത് സ്കൂളിൽ ഓടിയെത്തുമ്പോഴേക്കും ക്ലാസ് തുടങ്ങിയിരിക്കും. എല്ലാവരും പരിഹാസതോട് കൂടിയാണവളോട് ഇടപെടാര്.
അതുകൊണ്ട് തന്നെ അന്തര്മുഖയാണവൾ. അവളുടെ ജീവിതവും അവൾ കാണുന്ന ജീവിതങ്ങളുമാണ് നോവലിന്റെ പ്രമേയം.
തൃശ്ശൂരിലെ പ്രാദേശിക ഭാഷയിലാണ് നോവൽ രചിച്ചിരിക്കുന്നത്.

ബ്രിജിത ഒരു പ്രധാന കഥാപാത്രം ആണ്.
രാജേന്ദ്ര മൽ ലോധ

സുപ്രീംകോടതിയുടെ നാല്പത്തിയൊന്നാമത്തെ മുഖ്യന്യായാധിപനാണ് **രാജേന്ദ്ര മൽ ലോധ** (ആർ.എം. ലോധ-ജനനം 28 സെപ്റ്റംബർ 1949). രാജസ്ഥാൻ ഹൈക്കോടതിയുടെ ചീഫ് ജസ്റ്റിസായിരുന്നു. 40-ആം സുപ്രീംകോടതി ചീഫ് ജസ്റ്റിസ് പി. സദാശിവത്തിനു പകരമായാണ് രാജേന്ദ്ര മൽ ലോധ 2014 ഏപ്രിൽ 27-ന് സ്ഥാനമേറ്റെടുത്തത്.

## ജനനം
1949 സെപ്റ്റംബർ 28-ന് ജോധ്പൂരിൽ ആണ് ജനനം.

## വിദ്യാഭ്യാസം

ജോധ്പൂർ യൂണിവേഴ്സിറ്റിയിൽ നിന്നും നിയമബിരുദം  നേടിയ ലോധ ജോധ്പൂരിൽ ആണ്  1973ൽ പ്രാക്ടീസ് തുടങ്ങിയത്.

## ന്യായാധിപൻ എന്ന നിലയിൽ

1994 ജനുവരി 31 ന് ജോധ്പൂരിലെ രാജസ്ഥാൻ ഹൈക്കോടതിയുടെ ചീഫ് ജസ്റ്റിസായി. 1994 ഫെബ്രുവരി 16ന് ബോംബെ ഹൈക്കോടതിയുടെ ചീഫ് ജസ്റ്റിസായി ചുമതലയേറ്റു. 2008 മെയ് 13ന് പട്ന ഹൈക്കോടതിയുടെ ചീഫ് ജസ്റ്റിസായും സ്ഥാനമേറ്റു. 2008 ഡിസംബർ 17ന് കെ.ജി. ബാലകൃഷ്ണൻ അന്നത്തെ സുപ്രീം കോടതി ചീഫ് ജസ്റ്റിസായിരിക്കുന്ന സമയത്ത് ലോധ സുപ്രീം കോടതിയിലെ ജഡ്ജിയായി സ്ഥാനമേറ്റു. 2014 ഏപ്രിൽ 27ന് സുപ്രീം കോടതി ചീഫ് ജസ്റ്റിസായി സ്ഥാനമേൽക്കും.
## അവലംബം

## പുറം കണ്ണികൾ
* Profile page for Justice RM Lodha from Mumbai High Court 

വർഗ്ഗം:1949-ൽ ജനിച്ചവർ
വർഗ്ഗം:സെപ്റ്റംബറിൽ ജനിച്ചവർ
വർഗ്ഗം:സെപ്റ്റംബർ 28-ന് ജനിച്ചവർ
വർഗ്ഗം:ഇന്ത്യയിലെ ന്യായാധിപന്മാർ
വർഗ്ഗം:ഇന്ത്യയുടെ ചീഫ് ജസ്റ്റിസുമാർ
ജയ് ഭീം കോമ്രേഡ്

ആനന്ദ് പട്‌വർദ്ധൻ സംവിധാനം ചെയ്ത് 2011-ൽ പുറത്തിറങ്ങിയ ഡോക്യുമെന്ററിയാണ് ***ജയ് ഭീം കോമ്രേഡ്***. ദളിതർക്കെതിരെയുള്ള മൃഗീയമായ പീഡനങ്ങളുടെ സത്യാവസ്ഥ അടയാളപ്പെടുത്തുന്നു ഈ ചിത്രം.

## സംഗ്രഹം
പതിനാല് വർഷമെടുത്ത് ചിത്രീകരണം പൂർത്തിയാക്കിയ ജയ് ഭീം കോമ്രേഡ് മഹാരാഷ്ട്രയിലെ ദളിതരുടെ പ്രതിഷേധത്തിന്റെ സംഗീതത്തിനെ പിന്തുടരുന്നു. 1997-ൽ മുംബൈയിൽ ദളിതരുടെ രമാബായി കോളനിയിലെ അംബേദ്കർ പ്രതിമ ചെരുപ്പുമാല ചാർത്തി അപമാനിക്കപ്പെട്ടു. ഇതറിഞ്ഞ് തെരുവിലേക്കിറങ്ങിയ താമസക്കാരുടെ നേരേ പോലീസ് വെടിയുതിർക്കുകയും 10 പേർ കൊല്ലപ്പെടുകയും ചെയ്തു. കവിയും ഗായകനുമായ വിലാസ് ഘോഗ്രെ ഇതിൽ പ്രതിഷേധിച്ച് ആത്മഹത്യ ചെയ്തു. ദളിതരുടെ പ്രതിഷേധ ഗാനങ്ങളിലും കവിതകളിലും കൂടി ഈ സംഭവവും അതിന്റെ പരിണതഫലങ്ങളും അന്വേഷിക്കുകയാണ് ഈ ചിത്രം.

## പുരസ്കാരങ്ങൾ

* രാം ബഹദൂർ ഗ്രാന്റ് പ്രൈസ്, ഫിൽം സൗത്ത് ഏഷ്യ, കാഠ്മണ്ഡു, നേപ്പാൾ, 2011 
* ഏറ്റവും നല്ല ചിത്രം/വീഡിയോ, മുംബൈ അന്താരാഷ്ട്ര ചലച്ചിത്രോൽസവം, ഇന്ത്യ, 2012
* ഏറ്റവും നല്ല ഡോക്യുമെന്ററിക്കുള്ള ഗോൾഡൻ ഫയർബേഡ് പുരസ്കാരം, ഹോങ്കോങ്ങ് ചലച്ചിത്രോൽസവം, 2012 
* പ്രത്യേക ജൂറി പുരസ്കാരം / പ്രത്യേക പരാമർശം, ദേശീയ ചലച്ചിത്രപുരസ്കാരം, ഇന്ത്യ, 2012 
* ബർതോക് പ്രൈസ്, Jean Rouch International Film Festival, 2012 
## അവലംബം

## പുറമെ നിന്നുള്ള കണ്ണികൾ
*
*പട്‌വർദ്ധന്റെ വെബ്‌സൈറ്റിൽ ജയ് ഭീം കോമ്രേഡ് 

വർഗ്ഗം:ഇന്ത്യൻ ഹ്രസ്വചലച്ചിത്രങ്ങൾ
വർഗ്ഗം:ബി.ആർ. അംബേദ്കർ
ജനമോർച്ച

ബോഫോഴ്സ് അഴിമതിമായി ബന്ധപ്പെട്ട് ഇന്ത്യൻ നാഷണൽ കോൺഗ്രസുമായി തെറ്റിയ വി.പി. സിംഗ് പാർട്ടിയിൽ നിന്ന് രാജി വെയ്ക്കുകയും ആരിഫ് മുഹമ്മദ് ഖാൻ, അരുൺ നെഹ്രു, മുഫ്തി മുഹമ്മദ്‌ സെയ്ദ്, വി. സി. ശുക്ല, രാംധൻ, രാജ് കുമാർ റായി, സത്യപാൽ മാലിക് എന്നിവരുടെ കൂടെ രൂപീകൃതമായ രാഷ്ട്രീയപാർട്ടിയാണ് **ജനമോർച്ച**. 

ജനതാ പാർട്ടിയുടെ നേതാവായിരുന്ന ജയപ്രകാശ് നാരായണന്റെ ജന്മദിനമായ 1988 ഒക്ടോബർ 11 ന് ജനമോർച്ച, ജനതാ പാർട്ടി, ലോക്‌ദൾ, കോൺഗ്രസ് (എസ്.) എന്നീ പാർട്ടികൾ ലയിച്ച് ജനതാ ദൾ രൂപംകൊണ്ടു.

വർഗ്ഗം:രാഷ്ട്രീയകക്ഷികൾ‏
ദേശീയ മുന്നണി

കോൺഗ്രസ് (ഐ.)ക്കും ബി.ജെ.പി.ക്കും ബദലായി ജനതാ ദളിന്റെ നേതൃത്വത്തിൽ പ്രാദേശികപാർട്ടികളായ ദ്രാവിഡ മുന്നേറ്റ കഴകം, തെലുഗുദേശം പാർട്ടി, ആസാം ഗണ പരിഷത് തുടങ്ങിയ ചെറുപാർട്ടികളെ ചേർത്താണ് **ദേശീയ മുന്നണി** രൂപീകരിച്ചത്.  വി.പി. സിംഗ് കൺവീനറും, എൻ.ടി. രാമറാവു പ്രസിഡന്റുമായി തിരഞ്ഞെടുക്കപ്പെട്ടു.

### 1989 ലെ പൊതു തിരഞ്ഞെടുപ്പ്
1989 ലെ ലോക്‌സഭാ തിരഞ്ഞെടുപ്പിൽ ഒരു രാഷ്ട്രീയപാർട്ടിക്കും ഒരു മുന്നണിക്കും വ്യക്തമായി ഭൂരിപക്ഷം ലഭിച്ചില്ല. എന്നാൽ ഇടതുപക്ഷ പാർട്ടികളുടെ പുറത്തു നിന്നുള്ള പിന്തുണയോടെ, മന്ത്രിസഭ രൂപീകരിക്കുവാനുള്ള നേരിയ ഭൂരിപക്ഷം ദേശീയ മുന്നണിക്ക് ലഭിച്ചു. മന്ത്രിസഭയിൽ ചേരാനുള്ള ക്ഷണം ഇടതുപക്ഷം നിരസിക്കുകയായിരുന്നു. മന്ത്രിസഭയെ പുറത്തു നിന്നും പിന്തുണക്കാനുള്ള തീരുമാനത്തിൽ സി.പി.ഐ(എം) അടക്കമുള്ള ഇടതുപക്ഷ ക്ഷികൾ ഉറച്ചു നിന്നു.

## അവലംബം
ബോഫോഴ്സ് അഴിമതി

ഇന്ത്യൻ പ്രതിരോധസേനയിൽ ആയുധങ്ങൾ വാങ്ങുന്നതുമായി ബദ്ധപ്പെട്ട് ഉയർന്നുവന്ന അഴിമതിയാണ് **ബോഫോഴ്സ് അഴിമതി**. ഇന്ത്യൻ രാഷ്ട്രീയത്തിൽ വളരെക്കാലം ചർച്ചയാകുകയും കോൺഗ്രസ് (ഐ.)യേയും പ്രത്യേകിച്ച് രാജീവ് ഗാന്ധി കുടുംബത്തെ പ്രതിരോധത്തിലാക്കുകയും ചെയ്ത ഒന്നാണ് ബോഫോഴ്സ് അഴിമതി.

1980-ൽ ഇന്ദിരാ ഗാന്ധിയുടെ ഭരണകാലത്ത് ഇറ്റാലിയൻ ആയുധനിർമ്മാണ കമ്പനിയായ ബോഫോഴ്സിൽ നിന്ന് ഇന്ത്യൻ സേന  ബോഫോഴ്സ് പീരങ്കി തോക്കുകൾ വാങ്ങിയതിൽ രാജീവ് ഗാന്ധിയും അദ്ദേഹത്തിന്റെ സുഹൃത്തായ വിൻ ഛദ്ദയും ഇറ്റാലിയൻ ബിസ്സിനസുകാരൻ ഒട്ടോവിയോ കൊത്രോച്ചിയും കമ്മീഷൻ വാങ്ങി എന്ന ആരോപണമാണ് ഈ വിവാദം. 40 കോടി രൂപയുടെ ഈ കുംഭകോണം പുറം ലോകമറിഞ്ഞത് ഇന്ത്യൻ എക്സ്പ്രസ്, ദി ഹിന്ദു എന്നീ പത്രങ്ങളുടെ അന്വേഷണാത്മക പത്രപ്രവർത്തനത്തിലൂടെയായിരുന്നു. 

ബോഫേഴ്സ് ആരോപണത്തെ തുടർന്ന് വന്ന തെരഞ്ഞെടുപ്പിൽ രാജീവ് ഗാന്ധിക്ക് അധികാരം നഷ്ടപ്പെട്ടു. 

## അവലംബം

വർഗ്ഗം:അഴിമതികൾ
വർഗ്ഗം:ഇന്ത്യയിലെ രാഷ്ട്രീയ വിവാദങ്ങൾ
വർഗ്ഗം:ഇന്ത്യയിലെ രാഷ്ട്രീയ കുംഭകോണങ്ങൾ
വർഗ്ഗം:ഇന്ത്യയിലെ പ്രതിരോധ അഴിമതികൾ
തലപ്പാളി

തെയ്യക്കാർ ഭക്തിപൂർവം കൈകാര്യം ചെയ്യുന്ന ഒരു പ്രധാന അണിയലമാണ് **തലപ്പാളി**. ഇതിൽ 21വെള്ളികരുക്കള് ഉണ്ടാകും. ഇത് അവർ ആരാധിക്കുന്ന 21ഗുരുക്കൻമാരാണ് .
പഴയകാലത്ത് ഇത് കവടിക്കരുക്കൾ തുന്നിച്ചേർത്താണ് തലപ്പാളി നിർമ്മിച്ചിരുന്നത്. നൂറ്റിമുപ്പത് വർഷങ്ങൾക്ക് ശേഷമാണ് ഇന്നുകാണുന്നതരം വെള്ളോട്ടു തലപ്പാളി ഉണ്ടായത്
പി.കെ. ഇട്ടൂപ്പ്

കേരളത്തിലെ കേരള കോൺഗ്രസ് നേതാവായിരുന്നു **പി.കെ. ഇട്ടൂപ്പ്**. 

## ജീവിതരേഖ

1954 ൽ ഇന്ത്യൻ നാഷണൽ കോൺഗ്രസിലൂടെയാണ് സജീവ രാഷ്ട്രീയത്തിലേക്ക് കടന്നത്.

## അധികാരസ്ഥാനങ്ങൾ
* 5 വർഷം - ചെയർമാൻ, ബി.ഡി.സി. ചാലക്കുടി
* തൃശ്ശൂർ ജില്ലാ പ്രസിഡന്റ് - കേരള കോൺഗ്രസ്
* കേരള കോൺഗ്രസ് സംസ്ഥാന കമ്മിറ്റി അംഗം.
* ചാലക്കുടി ബാർ അസോസിയേഷൻ അംഗം

## തിരഞ്ഞെടുപ്പുകൾ

## വിദ്യഭ്യാസം

ഡിഗ്രി വിദ്യഭ്യാസമുള്ള ഇട്ടൂപ്പ് അഭിഭാഷകനുമായിരുന്നു.

## കുടുംബം
റജീനയാണ് ഭാര്യ. കുട്ടികൾ നാല് ആണും രണ്ട് പെണ്ണും.

## പുറത്തേക്കുള്ള കണ്ണികൾ
## അവലംബം


വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:കേരള കോൺഗ്രസ് പ്രവർത്തകർ
വർഗ്ഗം:1930-ൽ ജനിച്ചവർ
വർഗ്ഗം:1998-ൽ മരിച്ചവർ
കെ.ജെ. ജോർജ്ജ്

കേരളത്തിലെ രാഷ്ട്രീയ നേതാവും ജനതാ പാർട്ടിയുടെ നേതാവുമായിരുന്നു **കെ.ജെ. ജോർജ്**. 

## തിരഞ്ഞെടുപ്പുകൾ

## അവലംബം

വർഗ്ഗം:രാഷ്ട്രീയപ്രവർത്തകർ - അപൂർണ്ണലേഖനങ്ങൾ
കെ.ജെ. ജോർജ് (വിവക്ഷകൾ)

**കെ.ജെ. ജോർജ്** എന്ന പേരിൽ ഒന്നിലധികം വ്യക്തികളുണ്ട്.
*കെ.ജെ. ജോർജ് (കോൺഗ്രസ് (ഐ.)) - കർണ്ണാടകയിലെ രാഷ്ട്രീയ നേതാവാണ്
*കെ.ജെ. ജോർജ് (ജനതാ പാർട്ടി) - കേരളത്തിലെ രാഷ്ട്രീയ നേതാവാണ്
തിരുവനന്തപുരം പേട്ട തീവണ്ടിനിലയം

തിരുവനന്തപുരം പേട്ട തീവണ്ടി നിലയം തിരുവനന്തപുരം സെൻട്രലിൽനിന്നും വടക്കോട്ടുള്ള ആദ്യ തീവണ്ടീ നിലയമാണ്. സെൻട്രലിൽനിന്നും 2.5 കി. മീ. ദൂരം. ഓട്ടോ, ബസ്സ് എന്നിവയുണ്ട്.

വർഗ്ഗം:തിരുവനന്തപുരം ജില്ലയിലെ തീവണ്ടി നിലയങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ
മഞ്ഞപ്പാപ്പാത്തി

ഇന്ത്യയിലെ ഏറ്റവും സാധാരണ ശലഭമായ **മഞ്ഞപ്പാപ്പാത്തി** (*Eurema hecabe*) സദാസമയവും പുല്ലുകൾക്കിടയിൽ തത്തിപ്പാറി നടക്കുന്നതായി കാണാം. തിളങ്ങുന്ന മഞ്ഞ ചിറകുകളുടെ ഉപരിഭാഗത്ത് കറുത്തപാടുണ്ട്. മുൻചിറകിന് അടിവശത്തായി കറുത്ത പൊട്ടുകളും കാണാം. ഇവയുടെ അടുത്ത ബന്ധുക്കൾ ആണ് ചെറുമഞ്ഞപ്പാപ്പാത്തി(Small Grass Yellow -Eurema brigitta ) മുപ്പൊട്ടൻ മഞ്ഞപ്പാപ്പാത്തി(Three-spot Grass Yellow-Eurema blanda) ഒറ്റപൊട്ടൻ മഞ്ഞപ്പാപ്പാത്തി(One-spot Grass Yellow-Eurema andersoni) പൊട്ടില്ലാ മഞ്ഞപ്പാപ്പാത്തി(Spotless Grass Yellow-Eurema laeta)

## ചിത്രശാല

File:Eurema hecabe Linnaeus, 1758 – Common Grass Yellow.jpg|മഞ്ഞപ്പാപ്പാത്തി 
File:Common grass yellow cat.jpg|പുഴു 
File:Common grass yellow Pair.jpg|ഇണചേരൽ
File:Common grass yellow fresh.jpg|പ്യൂപ്പയിൽ  നിന്നും പുറത്തുവരുന്ന മഞ്ഞപ്പാപ്പാത്തി


### ഇതും കൂടി കാണുക
* പൊട്ടില്ലാ മഞ്ഞപ്പാപ്പാത്തി
* മുപ്പൊട്ടൻ മഞ്ഞപ്പാപ്പാത്തി
* ഒറ്റപൊട്ടൻ മഞ്ഞപ്പാപ്പാത്തി
* ചെറുമഞ്ഞപ്പാപ്പാത്തി
## അവലംബം
* പുറം 63. കേരളത്തിലെ ചിത്രശലഭങ്ങൾ(മലബാർ നാച്ചുറൽ ഹിസ്റ്ററി സൊസൈറ്റി, 2003) ഗ്രന്ഥകർത്താക്കൾ: ജാഫർ പാലോട്ട് , വി.സി. ബാലകൃഷ്ണൻ, ബാബു കാമ്പ്രത്ത്.


## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഡ്രാഗൺ ബോൾ സീ: ദി റിട്ടേൺ ഓഫ് കൂളർ

ഡ്രാഗൺ ബോൾ പരമ്പരയിലെ 6-മത്തെ അനിമേഷൻ ചലച്ചിത്രം ആണ് **ഡ്രാഗൺ ബോൾ സീ: ദി റിട്ടേൺ ഓഫ് കൂളർ **. മാർച്ച്‌ 7, 1992 ന് ആണ് ഈ ചിത്രം റിലീസ് ചെയ്തത് . ഡ്രാഗൺ ബോൾ പരമ്പരയിലെ അമേരിക്കയിൽ റിലീസ് ചെയ്ത ആദ്യത്തെ ചിത്രം  ആണ് ഇത്.

## കഥ
കൂളർ ഒരു യന്ത്ര മനുഷ്യനായി സ്വയം പുനരുത്ഥാനം ചെയ്യുന്നു. പുതിയ നാമെക്ക് ഗ്രഹത്തിൽ എത്തി അവിടെ ഉള്ള നാമെക്കിയമാരെ അടിമക്കൾ ആക്കുന്നു ഇതിനെതിരെ പൊരുതാൻ ഗൂകുവും കൂട്ടരും വരുന്നു.

## അവലംബം

## പുറത്തേക്കുള്ള കണ്ണികൾ
* FUNimation Films
* 
വർഗ്ഗം:ഡ്രാഗൺ ബോൾ ചലച്ചിത്രങ്ങൾ
വർഗ്ഗം:ജപ്പാനീസ് ചലച്ചിത്രങ്ങൾ
വർഗ്ഗം:അനിമേഷനുകൾ
ഇരപിടിയൻ പക്ഷി

ചെറുജീവികളെ വേട്ടയാടുകയും ആഹരിക്കുകയും ചെയ്യുന്ന പക്ഷികളാണ് **ഇരപിടിയൻ പക്ഷികൾ** (raptors). പ്രാപ്പിടിയൻ, മൂങ്ങ, പരുന്ത് എന്നിവ ഉദാഹരണങ്ങളാണ്.

വർഗ്ഗം:പക്ഷികൾ
വർഗ്ഗം:ഇരപിടിയൻ പക്ഷികൾ
ബി. കല്ല്യാണി അമ്മ

ലഘുചിത്രം|ബി കല്യാണിയമ്മ
സ്വദേശാഭിമാനി രാമകൃഷ്ണപിള്ളയുടെ ഭാര്യയും പ്രശസ്തയായ എഴുത്തുകാരിയും ആണ് **ബി. കല്ല്യാണി അമ്മ**. വ്യാഴവട്ടസ്മരണകൾ ,മഹതികൾ ,കർമ്മഫലം എന്നിവയാണ് പ്രധാന കൃതികൾ 

## ജീവിത രേഖ
1884 ഫെബ്രുവരി  22ന്  തിരുവനന്തപുരത്ത് , കുതിരവട്ടത്ത് കുഴിവിളാകത്ത് സുബ്ബരായൻ പോറ്റിയുടെയും ഭഗവതിയമ്മയുടെയും മകളായി  ജനിച്ചു. വീടിനടുത്തുതന്നെ പ്രാഥമികവിദ്യാഭ്യാസം നടത്തി. തുടർന്ന് തിരുവനന്തപുരത്തെ ഫോർട്ട്‌ ഹൈസ്ക്കൂളിൽ പഠിച്ച് 1902 മെട്രികുലേഷൻ പാസ്സായി .ഇന്റർമീഡിയത്തിനു തിരുവനതപുരം വിമന്സ് കോളേജിൽ പഠിച്ചു.

അക്കാലത്താണ് അവർ കെ .രാമകൃഷ്ണപിള്ളയെ വിവാഹം ചെയ്യുന്നത് .1905 മുതൽ അധ്യാപികയായി .1907 ൽ പ്രൈവറ്റായി ബി.എ പരീക്ഷ എഴുത്തിയെങ്കിലും എല്ലാ വിഷയങ്ങളിലും ജയിച്ചു ബിരുദം നേടിയത് 1913ലാണ് .1918ൽ കണ്ണൂരിൽ താമസിക്കുമ്പോഴാണ് എൽ.ടി.പാസായത്.വിവാഹശേഷം അവർ അൽപകാലം രാമകൃഷ്ണപിള്ളയോടൊപ്പം വക്കത്തു താമസിച്ചു .എന്നാൽ പത്രത്തിന്റെ പ്രവര്ത്തനം തിരുവനന്തപുരത്തേക്ക് മാറ്റിയപ്പോൾ അവർ താമസം തിരുവനന്തപുരത്താക്കി .

1910ൽ  തിരുവിതാംകൂർ മഹാരാജാവ് കെ.രാമകൃഷ്ണപിള്ളയെ നാടുകടത്തി.ദിവാന്റെ നിയമവിരുദ്ധനടപടികളെ വിമർശിച്ചത് കാരണമായിരുന്നു ഇത് .തുടര്ന്നങ്ങോട്ടുള്ള ജീവിതം അല്ലൽ നിറഞ്ഞതായിരുന്നു.1911 ൽ പാലക്കാട്ട് വന്നു,പിന്നെ കോഴിക്കോട്ടും,കോട്ടക്കലും ,വിണ്ടും മദിരാശിയിൽ തിരിച്ചെത്തി .പിന്നിട് അവർ ജസ്റ്റിസ് ശങ്കരൻനായരുടെ പെൺകുട്ടികളുടെ ട്യുഷൻ അധ്യാപികയായി .1912 വിണ്ടും പാലക്കാട്ടെത്തി . തിരുവിതാംകൂർ മഹാരാജാവ് കെ.രാമകൃഷ്ണപിള്ളയെ നാടുകടത്തി.ദിവാന്റെ നിയമവിരുദ്ധനടപടികളെ വിമർശിച്ചത് കാരണമായിരുന്നു ഇത് .തുടര്ന്നങ്ങോട്ടുള്ള ജീവിതം അല്ലൽ നിറഞ്ഞതായിരുന്നു.1911 ൽ പാലക്കാട്ട് വന്നു,പിന്നെ കോഴിക്കോട്ടും,കോട്ടക്കലും ,വിണ്ടും മദിരാശിയിൽ തിരിച്ചെത്തി .പിന്നിട് അവർ ജസ്റ്റിസ് ശങ്കരൻനായരുടെ പെൺകുട്ടികളുടെ ട്യുഷൻ അധ്യാപികയായി .1912 വിണ്ടും പാലക്കാട്ടെത്തി .

1915ൽ  ബ്രിട്ടീഷ് സർവ്വീസിൽ ഉദ്യോഗം കിട്ടി .കണ്ണൂരിൽ സർക്കാർ സെക്കന്ററി  സ്ക്കുളിൽ ആയിരുന്നു ജോലി .തുടർന്ന് ഏഴ്‌ കൊല്ലത്തോളം അവർ അധ്യാപികയായി സേവനമനുഷ്ടിച്ചു അക്കാലത്താണ് (1916 മാർച്ച് 28ന് ) രാമകൃഷ്ണപിള്ള അന്തരിച്ചത്‌ .1922-1933 കാലത്ത് അവർ മംഗലാപുരം ട്രയ്നിംഗ് സ്ക്കൂൾ അധ്യാപികയായി പ്രവർത്തിച്ചു .1939 ൽ അവർ ജോലിയിൽ നിന്ന് വിരമിച്ചു .പിന്നിട് മകൾ ഗോമാതിയോടൊപ്പം കോഴിക്ക്കോട്ടായിരുന്നു താമസം . ബ്രിട്ടീഷ് സർവ്വീസിൽ ഉദ്യോഗം കിട്ടി .കണ്ണൂരിൽ സർക്കാർ സെക്കന്ററി  സ്ക്കുളിൽ ആയിരുന്നു ജോലി .തുടർന്ന് ഏഴ്‌ കൊല്ലത്തോളം അവർ അധ്യാപികയായി സേവനമനുഷ്ടിച്ചു അക്കാലത്താണ് (1916 മാർച്ച് 28ന് ) രാമകൃഷ്ണപിള്ള അന്തരിച്ചത്‌ .1922-1933 കാലത്ത് അവർ മംഗലാപുരം ട്രയ്നിംഗ് സ്ക്കൂൾ അധ്യാപികയായി പ്രവർത്തിച്ചു .1939 ൽ അവർ ജോലിയിൽ നിന്ന് വിരമിച്ചു .പിന്നിട് മകൾ ഗോമാതിയോടൊപ്പം കോഴിക്ക്കോട്ടായിരുന്നു താമസം .

1919 ൽ കൊച്ചി രാജാവ് അവർക്ക് സാഹിത്യസഖി ബിരുദം സമ്മാനിച്ചെങ്കിലും അവർ അത് സ്വീകരിചില്ല .1959 ഒക്ടോബർ 9നു അന്തരിച്ചു . 

## കൃതികൾ
* താമരശ്ശേരി അഥവാ അമ്മുവിൻറെ ഭാഗ്യം 
* ഓർമ്മയിൽ നിന്ന് 
* വീട്ടിലും പുറത്തും 
* കർമ്മഫലം 
* മഹതികൾ ഒന്നാം ഭാഗം 
* ആരോഗ്യരക്ഷയും ഗ്രഹഭരണവും
* വ്യാഴവട്ടസ്മരണകൾ 
താമരശ്ശേരി അഥവാ അമ്മുവിൻറെ ഭാഗ്യം' ഒരു ഇംഗ്ലീഷ് കഥയെ ഉപജീവിച്ച് എഴുതിയതാണ്. ടാഗോർ കവിതയുടെ പരിഭാക്ഷയാണ് 'വീട്ടിലും പുറത്തും'. വ്യഴവട്ടസ്മരണകളാണ് അവരുടെ ഏറ്റവും ശ്രദ്ധേയമായ കൃതി. സ്വദേശാഭിമാനിയുമായി പങ്കിട്ട വർഷങ്ങളിലെ ആഹ്ലാദവും ദുഖവും ഹൃദയസ്പർശിയായി അവർ ഈ കൃതിയിൽ വിവരിക്കുന്നു.
ചിറ്റേടത്ത് ശങ്കുപ്പിള്ള

കേരളത്തിലെ സ്വാതന്ത്ര്യ സമരങ്ങളോടനുബന്ധിച്ചു നടന്ന വൈക്കം സത്യാഗ്രഹത്തിൽ പങ്കെടുത്തു  രക്തസാക്ഷിത്വം‌ വരിച്ച സാമൂഹികപരിഷ്കർത്താവാണ് **ചിറ്റേടത്ത് ശങ്കുപ്പിള്ള**. വൈക്കം സത്യാഗ്രഹത്തിന്റെ പ്രഥമരക്തസാക്ഷിയായിരുന്നു ശങ്കുപ്പിള്ള. സത്യാഗ്രഹികളുടെ നേരേ യാഥാസ്ഥിതികരായ സവർണ്ണവിഭാഗം ക്രൂരമായ മർദ്ദനമുറകൾ അഴിച്ചു വിടുകയും, മർദ്ദനത്തിൽ ശങ്കുപ്പിള്ള മരണമടയുകയുമാണുണ്ടായത്.

അദ്ദേഹത്തിന്റെ ജീവചരിത്രം തൊള്ളിയൂർ ഗോപാലകൃഷ്ണൻ 'ചിറ്റേടത്ത് ശങ്കുപ്പിള്ള' എന്ന പേരിൽ തന്നെ എഴുതിയിട്ടുണ്ട്.

## അവലംബങ്ങൾ

വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:വൈക്കം സത്യാഗ്രഹം
സഞ്ജയ് ബാരു

2004 മേയ്‌ മുതൽ 2008 ഓഗസ്‌റ്റ്‌ വരെ പ്രധാനമന്ത്രി ഡോ. മൻമോഹൻ സിംഗിന്റെ മാധ്യമ ഉപദേഷ്‌ടാവായിരുന്നു മുതിർന്ന മാധ്യമപ്രവർത്തകൻകൂടിയായ **സഞ്‌ജയ്‌ ബാരു**. 2014 ൽ അദ്ദേഹം രചിച്ച ''ദി ആക്‌സിഡന്റൽ പ്രൈം മിനിസ്‌റ്റർ- ദി മേക്കിംഗ്‌ ആൻഡ്‌ അൺമേക്കിംഗ്‌ ഓഫ്‌ മൻമോഹൻസിംഗ്‌'' എന്ന പുസ്തകം വിവാദമായിരുന്നു. കോൺഗ്രസ്‌ അധ്യക്ഷ സോണിയാ ഗാന്ധിയുടെയും അനുയായികളുടെയും മുന്നിൽ കീഴടങ്ങിയാണു രണ്ടാം യു.പി.എ. സർക്കാരിൽ പ്രധാനമന്ത്രി പ്രവർത്തിച്ചിരുന്നതെന്നു   പുസ്‌തകത്തിൽ സഞ്‌ജയ്‌ ബാരു വെളിപ്പെടുത്തിയിരുന്നു. ആരോപണം സാമ്പത്തിക ലാഭത്തിനായുള്ള കെട്ടുകഥയാണെന്നന്നാണ് പ്രധാനമന്ത്രിയുടെ ഓഫീസ് പുസ്തകത്തോട് പ്രതികരിച്ചത്.
## ജീവിതരേഖ
ബിസിനസ്‌ സ്‌റ്റാൻഡേർഡ്‌ എഡിറ്റർ, ഫിനാൻഷ്യൽ എക്‌സ്‌പ്രസ്‌ ചീഫ്‌ എഡിറ്റർ, ഇക്കണോമിക്‌ ടൈംസ്‌, ടൈംസ്‌ ഓഫ്‌ ഇന്ത്യ എക്‌സിക്യൂട്ടീവ്‌ എഡിറ്റർ എന്നീ നിലകളിലും അദ്ദേഹം പ്രവർത്തിച്ചിട്ടുണ്ട്‌. നിലവിൽ ജിയോ-ഇക്കണോമിക്‌സ്‌ ആൻഡ്‌ സ്‌ട്രാറ്റജി ഇൻസ്‌റ്റിറ്റ്യൂട്ട്‌ ഡയറക്‌ടറാണ്‌. 
## കൃതികൾ
*ദി ആക്‌സിഡന്റൽ പ്രൈം മിനിസ്‌റ്റർ- ദി മേക്കിംഗ്‌ ആൻഡ്‌ അൺമേക്കിംഗ്‌ ഓഫ്‌ മൻമോഹൻസിംഗ്‌
## അവലംബം


വർഗ്ഗം:പത്രപ്രവർത്തകർ
വർഗ്ഗം:രാഷ്ട്രീയ നിരീക്ഷകർ
വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:മൻമോഹൻ സിങ് ഭരണം
ഗോവിന്ദ് മിശ്ര

ഒരു ഹിന്ദി സാഹിത്യകാരനാണ് **ഗോവിന്ദ് മിശ്ര** (ജനനം: 1939 ഓഗസ്റ്റ് 1).
## ജനനം
1939 ആഗസ്റ്റ് 1ന് ഉത്തർ പ്രദേശിൽ ജനിച്ചു. അച്ഛനും അമ്മയും അധ്യാപകരായിരുന്നു.
## പഠനം
ബാന്ദയിൽ തന്റെ പ്രാഥമിക പഠനം പൂർത്തിയാക്കി. അലഹബാദ് യൂണിവേഴ്സിറ്റിയിൽ നിന്നും ബിരുദം നേടി.
## ജോലി
1961ൽ റവന്യൂ സർവീസിൽ ജോലി ചെയ്തു തുടങ്ങി. 11 നോവലുകളും 10 കഥാസമാഹാരങ്ങളും 53 പുസ്തകങ്ങളും 5 യാത്രാവിവരണങ്ങളും എഴുതിയിട്ടുണ്ട്. കുട്ടികൾക്കുവേണ്ടിയും പുസ്തകങ്ങൾ എഴുതിയിട്ടുണ്ട്.
## കൃതികൾ
*ഫൂൽ ഇമർടെയിൻ ഓർ ബന്ദർ
*ലാൽ പീലി സമീൻ
*തുമാരി റോഷ്ണിമെയ്ൻ
*ധീർ സമീരേ
*പാഞ്ച് ആംഗനോ വാല ഘർ
*ഹൗസ് വിത്ത് ഫൈവ് കോർട്ട്യാർഡ്സ്
## പുരസ്കാരങ്ങൾ
*സരസ്വതി സമ്മാൻ (2013)
*വ്യാസ് സമ്മാൻ
*കേന്ദ്ര സാഹിത്യ അക്കാദമി അവാർഡ് (2008)
*ഉത്തർ പ്രദേശ് സർക്കാരിന്റെ ഭാരത് ഭാരതി സമ്മാൻ
## അവലംബം


വർഗ്ഗം:1939-ൽ ജനിച്ചവർ
വർഗ്ഗം:ഓഗസ്റ്റിൽ ജനിച്ചവർ
വർഗ്ഗം:ഓഗസ്റ്റ് 1-ന് ജനിച്ചവർ
വർഗ്ഗം:ഹിന്ദി നോവലെഴുത്തുകാർ
വർഗ്ഗം:ഇന്ത്യൻ എഴുത്തുകാർ
വർഗ്ഗം:ഹിന്ദി സാഹിത്യകാരന്മാർ
വർഗ്ഗം:സരസ്വതി സമ്മാൻ പുരസ്കാരം നേടിയവർ
ഡേവിഡ് വാർണർ

ഒരു ഓസ്ട്രേലിയൻ താരമാണ് **ഡേവിഡ് വാർണർ** (ജനനം 27 ഒക്ടോബർ 1986).
## ജനനം
വാർണർ ന്യൂ സൗത്ത് വെയിൽസിലെ സിഡ്നിയിൽ 1986 ഒക്ടോബർ 27ന് ജനിച്ചു.
## പഠനം
മാറ്റ്റവൈൽ പബ്ലിക് സ്ക്കൂളിലും റാൻഡ്വിക്ക് ബോയ്സ് ഹൈസ്ക്കുളിലും പഠിച്ചു.
## കരിയർ: ഇന്ത്യൻ പ്രീമിയർ ലീഗ്
2009-10 സീസണിൽ വാർണർ ഡെൽഹി ഡെയർഡെവിൾസിനു വേണ്ടിയാണ് കളിച്ചത്. ദക്ഷിണാഫ്രിക്കയിൽ നടന്ന ആ ടൂർണമെന്റിൽ വാർണർ 23.28 ശരാശരിയിൽ 163 റൺ നേടി. 51 ആയിരുന്നു മികച്ച സ്കോർ. ഐപിഎല്ലിന്റെ നാലാം സീസണിലും വാർണർ ഡെൽഹി ഡെയർഡെവിൾസിനു വേണ്ടിയാണ് കളിച്ചത്. അഞ്ചാം സീസണിൽ തന്റെ ആദ്യ സെഞ്ച്വറി 54 പന്തിൽ നിന്നും നേടി. 2014 മുതൽ സൺറൈസേഴ്‌സ് ഹൈദരാബാദിനു വേണ്ടി കളിക്കുന്നു. 2015,2016,2017സീസണുകളിൽ ടീമിന്റെ ക്യാപ്റ്റൻ ആയിരുന്നു. 2016 ൽ സൺറൈസേഴ്‌സ് ഹൈദരാബാദിന് കിരീടം നേടിക്കൊടുത്തു. 
2015 ലും 2017ലും സീസണിലെ മികച്ച റൺ വേട്ടക്കാരനായി.2018 ൽ പന്തുചുരണ്ടൽ വിവാദത്തിൽ പെട്ട് വിലക്ക് നേരിടേണ്ടി വന്നതിനാൽ ആ ഐ പി എൽ സീസണിൽ കളിയ്ക്കാൻ പറ്റിയില്ല 

## കരിയർ: [[കെ എഫ് സി ബിഗ് ബാഷ്]]
ടാസ്മാനിയയ്ക്കെതിരെ റെക്കോർഡ് അർധസെഞ്ച്വറി 18 പന്തിൽ നിന്നും നേടി. ജോർജ് ബെയ്ലിയുടെ 19 പന്തിൽ നിന്നുമുള്ള അർധസെഞ്ച്വറിയുടെ റെക്കോർഡാണ് വാർണർ തകർത്തത്. ബിഗ് ബാഷിന്റെ ആദ്യ സീസണിൽ സിഡ്നി തണ്ടറിന്റെ ക്യാപ്റ്റനായിരുന്നു വാർണർ. ടൂർണമെന്റിലെ ആദ്യ മത്സരത്തിൽ 102 റൺസ് നേടി.
## കരിയർ: ഇംഗ്ലീഷ് കൗണ്ടി
ഇംഗ്ലീഷ് കൗണ്ടിയിൽ ദർഹാമിന് വേണ്ടിയായിരുന്നു കളിച്ചത്.
## ടെസ്റ്റ് സെഞ്ച്വറികൾ

## ഏകദിന സെഞ്ച്വറികൾ

## ടി20 സെഞ്ച്വറികൾ

## അവലംബം

## പുറം കണ്ണികൾ

* 
* [David Warner Profile and latest news at [Sportskeeda]]
* 

വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
വർഗ്ഗം:1986-ൽ ജനിച്ചവർ
ദി ആക്‌സിഡന്റൽ പ്രൈം മിനിസ്റ്റർ

ഇന്ത്യൻ പ്രധാനമന്ത്രി മൻമോഹൻ സിങ്ങിന്റെ മുൻ മാധ്യമ ഉപദേശകൻ  സഞ്ജയ് ബാരു രചിച്ച പുസ്തകമാണ് **ദി ആക്‌സിഡന്റൽ പ്രൈം മിനിസ്റ്റർ - ദി മേക്കിംഗ്‌ ആൻഡ്‌ അൺമേക്കിംഗ്‌ ഓഫ്‌ മൻമോഹൻസിംഗ്‌**. 2014 ൽ പ്രസിദ്ധീകരിച്ച ഈ പുസ്തകം അതിലെ നിരവധി വിവാദ പരാമർശങ്ങളാൽ ശ്രദ്ധേയമായിരുന്നു. 

## വിവാദ പരാമർശങ്ങൾ
320 പേജ് വരുന്ന പുസ്തകത്തിൽ നിരവധി വിവാദ പരാമർശങ്ങളുണ്ട്.
*കോൺഗ്രസ്സ് അധ്യക്ഷ സോണിയാ ഗാന്ധി തീർപ്പാക്കിയ ശേഷമാണ് പ്രധാനമന്ത്രി മൻമോഹൻ സിങ് ഫയലുകൾ കണ്ടിരുന്നതെന്ന് ഈ പുസ്തകത്തിൽ സഞ്ജയ് ബാരു ആരോപിക്കുന്നു. 
*അമേരിക്കയുമായി ആണവ കരാറിൽമേൽ ഇടതുപക്ഷം മൻമോഹൻ സിങിനെതിരെ തിരിഞ്ഞതിനെ തുടർന്ന് പ്രധാനമന്ത്രി സ്ഥാനത്തേക്ക് പ്രണബ് മുഖർജിയോ സുശീൽ കുമാർ ഷിൻഡെയേയോ കൊണ്ടുവരാൻ കോൺഗ്രസ് നേതൃത്വത്തിൽ ചർച്ച നടന്നിരുന്നതായി പുസ്തകം അവകാശപ്പെടുന്നു.
*രണ്ടാം യുപിഎ സർക്കാരിലെ മന്ത്രിമാരെ തീരുമാനിച്ചത്‌ പ്രധാനമന്ത്രിയോടു ആലോചിക്കാതെയാണ്‌. പ്രണബ്‌ മുഖർജിയെ ധനമന്ത്രിയാക്കിയതും പ്രധാനമന്ത്രിയോടു ചോദിക്കാതെയാണ്‌.
*2 ജി കേസിൽ അഴിമതിക്കാരനാണെന്ന് തെളിഞ്ഞിട്ടും എ. രാജയെ തുടരാൻ അനുവദിച്ചത് സോണിയയായിരുന്നുവെന്ന് പുസ്തകത്തിലുണ്ട്. 
*ഏ. കെ. ആന്റണി പ്രധാനമന്ത്രിയുടെ കടുത്ത വിമർശകനാണെന്നും ആന്റണിയും വയലാർ രവിയും, അർജുൻ സിങ്ങും മൻമോഹന്റെ പല തീരുമാനങ്ങളെയും കാബിനറ്റ് യോഗങ്ങളിൽ എതിർത്തിരുന്നുവെന്നും പുസ്തകം ആരോപിക്കുന്നു. 

## പ്രതികരണങ്ങൾ
*ആരോപണം സാമ്പത്തിക ലാഭത്തിനായുള്ള കെട്ടുകഥയാണെന്നന്നാണ് പ്രധാനമന്ത്രിയുടെ ഓഫീസ് പുസ്തകത്തോട് പ്രതികരിച്ചത്. 
## അവലംബങ്ങൾ

## പുറം കണ്ണികൾ
* ''The Accidental Prime Minister'' at Penguin India
* Excerpts at *[[India Today]]*

വർഗ്ഗം:2014-ൽ ഇറങ്ങിയ പുസ്തകങ്ങൾ
വർഗ്ഗം:വിവാദ പുസ്തകങ്ങൾ
വർഗ്ഗം:മൻമോഹൻ സിങ് ഭരണം
വർഗ്ഗം:21-ആം നൂറ്റാണ്ടിലെ പുസ്തകങ്ങൾ
മുംഗർ

ഇന്ത്യൻ സംസ്ഥാനമായ ബീഹാറിൽ സ്ഥിതി ചെയ്യുന്ന ഇരട്ട നഗരവും മുനിസിപ്പൽ കോർപ്പറേഷനുമാണ് **മുംഗർ**. മുംഗർ ജില്ലയുടെയും മുംഗർ ഡിവിഷന്റെയും  ഭരണആസ്ഥാനമാണിത്. ജനസംഖ്യഅനുസരിച്ച് ബീഹാറിലെ പതിനൊന്നാമത്തെ വലിയ നഗരമാണിത്. 

ചരിത്രപരമായി, മുംഗർ ഒരു പുരാതന ഭരണ കേന്ദ്രമായാണ് അറിയപ്പെടുന്നത്. ഗംഗ നദിയുടെ തെക്കൻ തീരത്ത് സ്ഥിതി ചെയ്യുന്ന മുംഗറും ജമാൽപൂരും ഈ ഇരട്ട നഗരത്തിൽ ഉൾപ്പെടുന്നു. ഭഗൽപൂരിൽ നിന്ന് 60 കിലോമീറ്റർ പടിഞ്ഞാറും തലസ്ഥാന നഗരമായ പട്നയിൽ നിന്ന് 180 കിലോമീറ്റർ കിഴക്കും സ്ഥിതി ചെയ്യുന്നു

മുംഗർ ഗുപ്തന്മാർ (നാലാം നൂറ്റാണ്ട്) സ്ഥാപിച്ചതായി പറയപ്പെടുന്നു. മുസ്ലിം വിശുദ്ധനായ ഷാ മുഷ്ക് നഫ്‌സയുടെ (മരണം:1497) ശവകുടീരം സ്ഥിതിചെയ്യുന്ന ഒരു ഫോർട്ട് ഇവിടെയുണ്ട്. 1763-ൽ ബംഗാളിലെ നവാബ് ആയിരുന്ന മിർഖാസിം മുംഗറിനെ തന്റെ തലസ്ഥാനമാക്കുകയും ആയുധകലവറയും നിരവധി കൊട്ടാരങ്ങളും നിർമ്മിക്കുകയും ചെയ്തു. 1864 ൽ ഒരു മുനിസിപ്പാലിറ്റി രൂപീകരിച്ചു.

ഹൈന്ദവപുരാണമായ മഹാഭാരതത്തിൽ പ്രസ്ഥാവിച്ചിട്ടുള്ള കർണ്ണന്റെ അംഗരാജ്യം ഇവിടെയായിരുന്നെന്നു പറയപ്പെടുന്നു.

## കാലാവസ്ഥ

## മതങ്ങൾ

.

## അവലംബങ്ങൾ

വർഗ്ഗം:ബീഹാറിലെ പട്ടണങ്ങൾ
ഇനിയും മരിച്ചിട്ടില്ലാത്ത നമ്മൾ

1980ൽ പുറത്തിറങ്ങിയ ഈ ചിത്രം സംവിധാനം ചെയ്തത് രവീന്ദ്രനാണ്. ഗാനങ്ങൾ ഈ ചിത്രത്തിൽ ഇല്ല. പശ്ചാതല സംഗീതം നിർവ്വഹിച്ചത് കാവാലം പദ്മനാഭനാണ്. ചിത്ര സംയോജനം പി രാമൻ നായരാണ്. ക്യാമറ നിർവ്വഹണം മൂർത്തി എന്ന അപരനാമത്തിൽ അറിയപ്പെട്ടിരുന്ന കസ്തൂരി ആർ ആണ്. റിലീസ് ചെയ്ത തിയതി ലഭ്യമല്ല. ടി ആർ ഓമന ഈ ചിത്രത്തിൽ അഭിനയിച്ചിട്ടുണ്ട്.

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
ഇ. പത്മനാഭൻ

ഏഴാമത് കേരള നിയമസഭയിൽ ശ്രീകൃഷ്ണപുരം നിയമസഭാ മണ്ഡലത്തെ പ്രതിനിധീകരിച്ച രാഷ്ട്രീയ പ്രവർത്തകനായിരുന്നു **ഇ. പത്മനാഭൻ** (31 മാർച്ച് 1934 - 18 സെപ്റ്റംബർ 1990).കേരളത്തിലെ സർക്കാർ ജീവനക്കാരുടെ മേഖലയിലെ ഏറ്റവും വലിയ സംഘടനയായ കേരള എൻ.ജി.ഒ. യൂണിയൻന്റെ സ്ഥാപക നേതാക്കളിൽ പ്രമുഖനും  ജനറൽ സെക്രട്ടറിയുമായിരുന്ന  അദ്ദേഹം എൻ.ജി.ഒ.പത്മനാഭൻ എന്നുകൂടി അറിയപ്പെട്ടിരുന്നു.

## ജീവിതരേഖ
മലപ്പുറം ജില്ലയിലെ എടപ്പാളിൽ രാമനുണ്ണി നായരുടെ രണ്ടമത്തെ മകനായി ജനിച്ചു. പത്താം ക്ളാസ് വരെ പഠിച്ചു. കേരള എൻ.ജി.ഒ. യൂണിയൻ ജനറൽ സെക്രട്ടറിയായി 1965 മുതൽ 1982 വരെ പ്രവർത്തിച്ചു. FSETO (ഫെഡറേഷൻ ഒഫ് സ്റ്റേറ്റ് എംപ്ലോയീസ് & റ്റീച്ചേഴ്സ് ഓർഗനൈസേഷൻസ് ) ജനറൽ സെക്രട്ടറി ആയി 1973 മുതൽ 1982 വരെയും, AISGEF (ഓൾ ഇൻഡ്യ സ്റ്റേറ്റ് ഗവണ്മെന്റ് എംപ്ലോയീസ് ഫെഡറേഷൻ)സോണൽ സെക്രട്ടറിയായും പ്രവർത്തിച്ചു. സർക്കാർ ജീവനക്കാരുടെ നിരവധി സമരങ്ങൾക്ക് നേതൃത്വം നൽകി. 1990 സെപ്റ്റംബർ 18 ന് ഡൽഹിയിൽ വെച്ച് നടന്ന വർഗീയ വിരുദ്ധ കൺവെൻഷനിൽ പങ്കെടുത്തു കൊണ്ടിരിക്കവെയാണ് അദ്ദേഹം മരണപ്പെട്ടത്.

## അവലംബം


വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരള എൻ.ജി.ഒ.യൂണിയൻ നേതാക്കൾ
സ്വതന്ത്ര സ്ഥാനാർത്ഥി

തിരഞ്ഞെടുപ്പുകളിൽ ഏതെങ്കിലും പാർട്ടിയുടെ ഔദ്യോഗിക സ്ഥാനാർത്ഥിയാകാതെ മൽസരിക്കുന്നവരെയാണ് **സ്വതന്ത്ര സ്ഥാനാർത്ഥി** എന്ന് പറയുന്നത്.

## ഇന്ത്യയിൽ

സ്വതന്ത്ര സ്ഥാനാർത്ഥികൾ മൽസരിക്കുമ്പോൾ അവർക്കാവശ്യമായ ചിഹ്നം തിരഞ്ഞെടുപ്പ് കമ്മീഷൻ പാർട്ടി സ്ഥാനാർത്ഥികൾക്ക് നീക്കി വെച്ചിട്ടില്ലാത്ത എന്നാൽ സ്വതന്ത്രസ്ഥാനാർത്ഥികൾക്ക് നൽകാനായി നീക്കി വെച്ചിട്ടുള്ള ചിഹ്നങ്ങളിൽ നിന്ന് അനുവദിക്കുന്നു. സ്വതന്ത്രസ്ഥാനാർത്ഥികൾക്ക് അവർക്കിഷ്ടമുള്ള ചിഹ്നം ആവശ്യപ്പെടാമെങ്കിലും അതേ ചിഹ്നം മറ്റാരെങ്കിലും ആവശ്യപ്പെട്ടിട്ടുണ്ടെങ്കിൽ ചിഹ്നം നറുക്കിട്ടെടുത്ത് നൽകുകയാണ് പതിവ്.

വർഗ്ഗം:തിരഞ്ഞെടുപ്പുകൾ
പാരഡൈസ് ബീച്ച്

thumb|right|പാരഡൈസ് ബീച്ച്
പുതുച്ചേരിയിൽ  നിന്നും  8 കി.മീ.അകലെ പുതുച്ചേരി-കടലൂർ വഴിയിൽ ചുണ്ണാമ്പാർ ബോട്ട് ഹൗസിൽ നിന്നും ബോട്ട് മാർഗ്ഗം മാത്രം  ചെന്നെത്താവുന്ന ബീച്ചാണ് **പാരഡൈസ് ബീച്ച്**.  രാവിലെ 9 മണി മുതൽ വൈകുന്നേരം 4 മണി വരെ ബീച്ചിലേക്ക് ബോട്ട് സവാരിയുണ്ട്‌. ബീച്ചിൽ നിന്ന് തിരിച്ചുള്ള ബോട്ട് സവാരി വൈകുന്നേരം 6 മണിയോടെ അവസാനിക്കുന്നു. ചുണ്ണാമ്പാർ ജലാശയത്തിലൂടെയുള്ള ബോട്ട് യാത്രയും വിനോദസഞ്ചാരികളെ ആകർഷിക്കുന്നു.
## അവലംബം

വർഗ്ഗം:പുതുച്ചേരി
ടി.കെ. ബാലൻ

പത്തും പതിനൊന്നും  കേരള നിയമസഭകളിൽ അഴീക്കോട് മണ്ഡലത്തെ പ്രതിനിധീകരിച്ച നിയമസഭാംഗമായിരുന്നു **ടി.കെ. ബാലൻ**(13 ഫെബ്രുവരി 1937 - 17 ഏപ്രിൽ 2005). 

## ജീവിതരേഖ
പി.കെ. കൃഷ്ണന്റെയും ടി. പാർവ്വതിയുടെയും മകനാണ്. എസ്.എസ്.എൽ.സി വരെ പഠിച്ചു. മദ്രാസ് വെറ്റിനറി കോളേജിൽ നിന്ന് സ്റ്റോക്ക്മാൻ കോഴ്സ് പാസായി. സർക്കാർ ജീവനക്കാരുടെ നിരവധി സമരങ്ങൾക്ക് നേതൃത്വം നൽകി.  1996-ലും 2001-ലും കണ്ണൂർ ജില്ലയിലെ അഴീക്കോട് മണ്ഡലത്തെ പ്രതിനിധീകരിച്ച ബാലൻ, എം.എൽ.എ. പദവിയിൽ തുടരവേ 2005 ഏപ്രിൽ 17-ന് അന്തരിച്ചു. കണ്ണൂരിൽ നിന്ന് മലബാർ എക്സ്പ്രസിൽ കയറിയ ബാലനെ, വണ്ടി തിരുവനന്തപുരം സെൻട്രൽ റെയില്വേ സ്റ്റേഷനിലെത്തിയപ്പോൾ അബോധാവസ്ഥയിൽ കണ്ടെത്തുകയായിരുന്നു. പിന്നീട് തിരുവനന്തപുരം മെഡിക്കൽ കോളേജ് ആശുപത്രിയിൽ പ്രവേശിപ്പിച്ചെങ്കിലും വൈകീട്ട് അന്ത്യം സംഭവിച്ചു.

## അധികാരങ്ങൾ
* കേരള എൻ.ജി.ഒ.യൂണിയൻ ജനറൽ സെക്രട്ടറിയും പ്രസിഡന്റുമായിട്ടുണ്ട്.
* കണ്ണൂർ ജില്ലാ കൗൺസിൽ പ്രസിഡന്റായിട്ടുണ്ട്.
* സി.പി.ഐ.എം സംസ്ഥാന കമ്മിറ്റി അംഗമായിട്ടുണ്ട്.
* സിപിഎം കേന്ദ്ര കൺട്രോൾ കമ്മിഷൻ അംഗവുമായിട്ടുണ്ട്. 

## തിരഞ്ഞെടുപ്പുകൾ

## കുടുംബം
ഭാര്യ - വി.കെ. സത്യഭാമ. മക്കൾ: അരുൺ, ഹിതേഷ്, തനു. 

## അവലംബം


വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരള എൻ.ജി.ഒ.യൂണിയൻ നേതാക്കൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:1937-ൽ ജനിച്ചവർ
വർഗ്ഗം:ഫെബ്രുവരി 13-ന് ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:ഏപ്രിൽ 17-ന് മരിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
ഹസ്തലക്ഷണദീപിക

കേരളത്തിൽ രചിക്കപ്പെട്ട ഒരു നാട്യശാസ്ത്രഗ്രന്ഥമാണ് **ഹസ്തലക്ഷണദീപിക**. കടത്തനാട്ട് ഉദയവർമ്മ തമ്പുരാനാണ് നാട്യശാസ്ത്രത്തിലെ കൈ മുദ്രകളുടെ പ്രയോഗവും വിവരണവും ഉൾക്കൊള്ളിച്ചു കൊണ്ട് ഈ കൃതി രചിച്ചത്. സംസ്കൃതശ്ലോകങ്ങളും അതിന്റെ മലയാളവ്യാഖ്യാനവും ചേർന്നുള്ള രൂപത്തിലാണ് ഈ കൃതി ക്രോഡീകരിച്ചിട്ടുള്ളത്. കേരളത്തിലെ നൃത്തപാരമ്പര്യത്തിന്റെ ഒരു അടിസ്ഥാനപ്രമാണമായി ഈ കൃതി സ്വീകരിക്കപ്പെട്ടിട്ടുണ്ട്. 

## ഇതും കാണുക

* നാട്യശാസ്ത്രം
* അഭിനയ ദർപ്പണം
* കൂടിയാട്ടം
* കഥകളി
* ഭരതനാട്യം

## അവലബങ്ങൾ

വർഗ്ഗം:നാട്യ ശാസ്ത്ര ഗ്രന്ഥങ്ങൾ
എഡ്ഗാർ റൈസ് ബറോസ്

ഒരു ജനപ്രിയ അമേരിക്കൻ എഴുത്തുകാരനായിരുന്നു **എഡ്ഗാർ റൈസ് ബറോസ്**. ഏതാണ്ട് എല്ലാ സാഹിത്യരൂപങ്ങളിലും കൈ വച്ചെങ്കിലും കല്പിതശാസ്ത്ര രചനകളുടെ പേരിലാണ് ബറോസ് ശ്രദ്ധേയനായത്. അദ്ദേഹത്തിന്റെ ടാർസൻ, ജോൺ കാർട്ടർ എന്നീ കഥാപാത്രങ്ങൾ ലോകപ്രശസ്തമാണ്.

## ജീവചരിത്രം

### ആദ്യകാല ജീവിതവും കുടുംബവും
1875 സെപ്റ്റംബർ 1 ന് ഇല്ലിനോയിയിലെ ഷിക്കാഗോയിൽ, വ്യവസായിയും ആഭ്യന്തരയുദ്ധത്തിൽ പങ്കെടുത്ത പൗരനുമായ മേജർ ജോർജ്ജ് ടൈലർ ബറോസിന്റെയും അദ്ദേഹത്തിന്റെ ഭാര്യ മേരി ഇവാലിൻ (സീഗർ) ബറോസിന്റെയും നാലാമത്തെ മകനായി ബറോസ് ജനിച്ചു. എഡ്ഗറിന്റെ മധ്യനാമം അദ്ദേഹത്തിന്റെ പിതൃ മുത്തശ്ശി മേരി കോൾമാൻ റൈസ് ബറോസിൽ നിന്നാണ്.  

ഇംഗ്ലീഷ്, പെൻസിൽവാനിയ ഡച്ച് വംശ പാരമ്പര്യമുണ്ടായിരുന്ന ബറോസിന് കൊളോണിയൽ കാലഘട്ടം മുതൽ വടക്കേ അമേരിക്കയിൽ നിലനിന്നിരുന്ന ഒരു കുടുംബ പരമ്പരയുമുണ്ടായിരുന്നു. ബറോസ്, തന്റെ  മുത്തശ്ശിയിലൂടെ പതിനേഴാം നൂറ്റാണ്ടിന്റെ തുടക്കത്തിൽ മസാച്യുസെറ്റ്സ് ബേ കോളനിയിലേക്ക് താമസം മാറ്റിയ ഇംഗ്ലീഷ് പ്യൂരിറ്റൻമാരിൽ ഒരാളും കുടിയേറ്റക്കാരനുമായ എഡ്മണ്ട് റൈസിന്റെ പിൻഗാമിയാണ്. അദ്ദേഹം ഒരിക്കൽ ഇങ്ങനെ അഭിപ്രായപ്പെട്ടു: "എന്റെ പാരമ്പര്യത്തിലൂടെ പൂർവ്വികർ ഡീക്കൺ എഡ്മണ്ട് റൈസിലേക്ക് എനിക്ക് എത്താൻ കഴിയും." ബറോസ് കുടുംബത്തിലെ അംഗങ്ങളും ഇംഗ്ലീഷ് വംശജരും ഏതാണ്ട് അതേ സമയത്ത് മസാച്യുസെറ്റ്സിലേക്ക് കുടിയേറിയവരുമായിരുന്നു. അദ്ദേഹത്തിന്റെ പൂർവ്വികരിൽ പലരും അമേരിക്കൻ വിപ്ലവത്തിൽ പങ്കെടുത്തിട്ടുണ്ട്. കൊളോണിയൽ കാലഘട്ടത്തിൽ വിർജീനിയയിൽ സ്ഥിരതാമസമാക്കിയിരുന്ന അദ്ദേഹത്തിന്റെ ചില പൂർവ്വികരുടെ കുടുംബവുമായുള്ള  തന്റെ ബന്ധം ബറോസ് പലപ്പോഴും പ്രണയപരവും രണോത്സുകവുമായിരുന്നതായി കരുതി. 

നിരവധി പ്രാദേശിക വിദ്യാലയങ്ങളിലും തുടർന്ന് മസാച്യുസെറ്റ്സിലെ ആൻഡോവറിലെ ഫിലിപ്സ് അക്കാദമിയിലും പിന്നീട് മിഷിഗൺ മിലിട്ടറി അക്കാദമിയിലുമായി  ബറോസ് വിദ്യാഭ്യാസം നേടി. 1895-ൽ അദ്ദേഹം ബിരുദം നേടിയെങ്കിലും വെസ്റ്റ് പോയിന്റിലെ യുണൈറ്റഡ് സ്റ്റേറ്റ്സ് മിലിട്ടറി അക്കാദമിയിലേക്കുള്ള പ്രവേശന പരീക്ഷയിൽ പരാജയപ്പെട്ടതിനാൽ, പകരം അരിസോണ ടെറിട്ടറിയിലെ ഫോർട്ട് ഗ്രാന്റിലെ 7-ാമത് യുഎസ് കാവൽറിയിൽ ചേർന്നു. എന്നിരുന്നാലും, അദ്ദേഹത്തിന് ഹൃദയസംബന്ധമായ അസുഖം കണ്ടെത്തിയതിനാൽ സേവനമനുഷ്ഠിക്കാൻ യോഗ്യതയില്ലാത്തതിനാൽ  1897-ൽ അദ്ദേഹത്തെ വിട്ടയച്ചു. 

അവിടെനിന്ന് വിടുതൽ നേടിയതിനുശേഷം, ബറോസ് നിരവധി വ്യത്യസ്ത ജോലികളിൽ ജോലി ചെയ്തു. 1891-ലെ ഷിക്കാഗോ ഇൻഫ്ലുവൻസ പകർച്ചവ്യാധിയുടെ സമയത്ത്, അദ്ദേഹം ഇഡാഹോയിലെ റാഫ്റ്റ് നദിയോരത്തെ തന്റെ സഹോദരന്റെ റാഞ്ചിൽ അര വർഷം ഒരു കൗബോയ് ആയി ചെലവഴിച്ചു. പിന്നീട് അദ്ദേഹം ഈ ജോലിവിടുകയും തുടർന്ന് 1899-ൽ പിതാവിന്റെ ഷിക്കാഗോ ബാറ്ററി ഫാക്ടറിയിൽ ജോലിയെടുക്കുകയും ചെയ്തു. 1900 ജനുവരിയിൽ അദ്ദേഹം തന്റെ ബാല്യകാല പ്രണയിനിയായിരുന്ന എമ്മ ഹൾബെർട്ടിനെ (1876–1944) വിവാഹം കഴിച്ചു. 

1903-ൽ, ബറോസ് തന്റെ സഹോദരന്മാരും യേൽ സർവ്വകലാശാലാ ബിരുദധാരികളുമായ ജോർജ്ജ്, ഹാരി എന്നിവരുമായി ചേർന്നു. അവർ അപ്പോഴേക്കും തെക്കൻ ഇഡാഹോയിലെ പ്രമുഖ പോക്കറ്റെല്ലോ പ്രദേശത്തെ റാഞ്ചർമാരും സ്വീറ്റ്സർ-ബറോസ് മൈനിംഗ് കമ്പനിയിൽ പങ്കാളികളുമായിരുന്നു. അവിടെ അദ്ദേഹം അവരുടെ ഭാഗ്യഹീനമായ സ്നേക്ക് റിവർ പ്രദേശത്തെ ഗോൾഡ് ഡ്രെഡ്ജ് യന്ത്രത്തിന്റെ പ്രവർത്തനം ഏറ്റെടുത്തു.  

## ചലച്ചിത്രം ആയി മാറിയ രചനക്കൾ
*എ പ്രിൻസ്സസ് ഓഫ് മാർസ്

## അവലംബം

വർഗ്ഗം:അമേരിക്കൻ എഴുത്തുകാർ
വർഗ്ഗം:1875-ൽ ജനിച്ചവർ
വർഗ്ഗം:1950-ൽ മരിച്ചവർ
വർഗ്ഗം:സെപ്റ്റംബർ 1-ന് ജനിച്ചവർ
വർഗ്ഗം:മാർച്ച് 19-ന് മരിച്ചവർ
ക്രൂസേഡർ ഓർ കോൺസ്പിറേറ്റർ

കൽക്കരിവകുപ്പ് മുൻ സെക്രട്ടറി പി.സി. പരേഖ്, അദ്ദേഹത്തിന്റെ സർവീസ് അനുഭവങ്ങൾ വിവരിച്ചു രചിച്ച  പുസ്തകമാണ് **ക്രൂസേഡർ ഓർ കോൺസ്പിറേറ്റർ - കോൾഗേറ്റ് ആന്റ് അദർ ട്രൂത്ത്സ്**. 2014 ലെ പാർലമെന്റ് തെരഞ്ഞെടുപ്പു കാലത്ത് പ്രസിദ്ധീകരിച്ച ഈ പുസ്തകം പ്രധാനമന്ത്രി മൻമോഹൻസിങ്ങിനെയും യുപിഎ സർക്കാരിനെയും  നിശിതമായി വിമർശിച്ചിരുന്നു. മന്ത്രിസഭയിലെയോ പാർട്ടിയിലെയോ അഴിമതിക്കാരെ നിയന്ത്രിക്കാൻ പ്രധാനമന്ത്രിക്കു കഴിഞ്ഞില്ലെന്നു പുസ്‌തകത്തിൽ കുറ്റപ്പെടുത്തുന്നു.

## വിവാദ പരാമർശങ്ങൾ
*പ്രധാനമന്ത്രി മൻമോഹൻസിങും യു.പി.എ. നേതൃത്വവും ആർജവം കാട്ടിയിരുന്നെങ്കിൽ ഖജനാവിന് വൻ നഷ്ടം സംഭവിച്ച കൽക്കരി കുംഭകോണം ഒഴിവാക്കാമായിരുന്നു.
* പ്രധാനമന്ത്രി കാര്യാലയവും കൽക്കരി വകുപ്പ് ഇടക്കാലത്ത് കൈകാര്യംചെയ്ത മന്ത്രി ഷിബു സൊറനും സഹമന്ത്രി ദസരി നാരായണറാവുവും കൽക്കരിപ്പാടം ലേലംവഴി വിതരണം ചെയ്യാനുള്ള നീക്കം അട്ടിമറിച്ചു. മത്സരലേലത്തിലൂടെ വിതരണമെന്ന ആശയത്തോട് പ്രധാനമന്ത്രി യോജിച്ചു. എന്നാൽ, സ്വന്തം മന്ത്രിമാരെയും സഹമന്ത്രിമാരെയും, എന്തിന് സ്വന്തം കാര്യാലയത്തെ പോലും നിയന്ത്രിച്ചുകൊണ്ടുപോകാൻ പ്രധാനമന്ത്രിക്ക് ശേഷിയുണ്ടായില്ല.  
*സി.എ.ജി.ക്കെതിരെ പ്രധാനമന്ത്രി പാർലമെന്റിൽ നടത്തിയ പ്രസ്താവന തികച്ചും അവിശ്വസനീയമാണ്.
*ഹിൻഡാൽകോക്ക് കൽക്കരിപ്പാടങ്ങൾ അനുവദിച്ചത് മൻമോഹൻ സിങ് ആയിരുന്നിട്ടും അദ്ദേഹത്തിന്റെ പേര് സി.ബി.ഐ ഡയറക്ടർ സിൻഹ എന്തുകൊണ്ട് പരാമർശിച്ചില്ല എന്ന് പരേഖ് ചോദിക്കുന്നു.

## അവലംബം

## പുറം കണ്ണികൾ
*Crusader or Conspirator? Coalgate and Other Truths 

വർഗ്ഗം:2014-ൽ ഇറങ്ങിയ പുസ്തകങ്ങൾ
വർഗ്ഗം:വിവാദ പുസ്തകങ്ങൾ
കായംകുളം ജങ്ക്ഷൻ തീവണ്ടി നിലയം

ആലപ്പുഴ ജില്ലയിലെ കായംകുളത്ത് സ്ഥിതി ചെയ്യുന്ന തീവണ്ടി നിലയമാണ് **കായംകുളം ജങ്ക്ഷൻ തീവണ്ടി നിലയം**. തിരുവനന്തപുരം, ആലപ്പുഴ, കോട്ടയം എന്നിവിടങ്ങളിലേക്കുള്ള തീവണ്ടി പാതകൾ ചേരുന്നത് കായംകുളം ജങ്ക്ഷനിലാണ്.

ലഘുചിത്രം|കായംകുളം ജങ്ക്ഷൻ തീവണ്ടി നിലയത്തിലെ അടയാള ബോർഡ്.

വർഗ്ഗം:ആലപ്പുഴ ജില്ലയിലെ തീവണ്ടി നിലയങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ
നൈറ്റ് ഡ്യൂട്ടി(ചലച്ചിത്രം)

എവർഷൈൻ പ്രൊഡക്ഷൻസിനു വേണ്ടി തിരുപ്പതി ചെട്ടിയാർ നിർമിച്ച മലയാളചലച്ചിത്രമാണ് **നൈറ്റ്ഡ്യൂട്ടി**. എസ്.എൽ. പുരം സദാനന്ദൻ തിരക്കഥ രചിച്ചിരിക്കുന്നു. വയലാറിന്റെ വരികൾക്ക് ദക്ഷിണാമൂർത്തി സംഗീതം പകർന്നിരിക്കുന്നു. എവർഷൈൻ റിലീസ് വിതരണം ചെയ്ത *നൈറ്റ് ഡ്യൂട്ടി* 1974 മെയ് 17-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതക്കളും കഥാപാത്രങ്ങളും

*പ്രേം നസീർ -
*അടൂർ ഭാസി
*ബഹദൂർ - 
*ശങ്കരാടി
*മുത്തയ്യ -
*ജയഭാരതി -
*ശ്രീലത്
*കവിയൂർ പൊന്നമ്മ
*സാധന - 
*മീന -
*സുശീല.

## പിന്നണിഗായകർ
*കെ.ജെ. യേശുദാസ്
*കെ.പി. ബ്രഹ്മാനന്ദൻ
*അമ്പിളി
*ജയശ്രീ
*എൽ.ആർ. ഈശ്വരി
*എസ് ജാനകി
*പി. സുശീല

## അണിയറപ്രവർത്തകർ
*ബാനർ - എം എസ് പ്രൊഡക്ഷൻസ്
*കഥ, സംഭാഷണം - എസ്.എൽ. പുരം സദാനന്ദൻ 
*തിരക്കഥ -എസ്.എൽ. പുരം സദാനന്ദൻ
*സംവിധാനം -ശശികുമാർ
*നിർമ്മാണം - തിരുപ്പതി ചെട്ടിയാർ
*ഛായാഗ്രഹണം ‌- 
*ചിത്രസംയോജനം - 
*കലാസംവിധാനം - 
*ഗാനരചന - വയലാർ രാമവർമ്മ
*സംഗീതം - ദക്ഷിണാമൂർത്തി

## ഗനങ്ങൾ
*സംഗീതം - ദക്ഷിണാമൂർത്തി
*ഗാനരചന - വയലാർ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് നൈറ്റ്ഡ്യൂട്ടി

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
വർഗ്ഗം:വയലാർ -ദക്ഷിണാമൂർത്തി ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
തിരുവനന്തപുരം നോർത്ത് തീവണ്ടി നിലയം

കേരളത്തിലെ തിരുവനന്തപുരം ജില്ലയിൽ കൊച്ചുവേളി എന്ന സ്ഥലത്ത് സ്ഥിതി ചെയ്യുന്ന ഒരു പ്രധാനപ്പെട്ട റെയിൽവേ സ്റ്റേഷനാണ് **തിരുവനന്തപുരം നോർത്ത് തീവണ്ടി  നിലയം**. ഇത് തിരുവനന്തപുരം സെൻട്രൽ തീവണ്ടിനിലയത്തിന് വടക്കുള്ള ടെർമിനൽ സംവിധാനമുള്ള ഒരു തീവണ്ടി നിലയമാണ്. നേരത്തെ സ്ഥല നാമമായ കൊച്ചുവേളിയുടെ പേരിൽ ആയിരുന്നു ഈ റെയിൽവേ സ്റ്റേഷൻ അറിയപ്പെട്ടിരുന്നത്. എന്നാൽ ഇന്ന് ആ പേരിൽ ഒരു റെയിൽവേ സ്റ്റേഷൻ ഇല്ല. 2024 ഒക്ടോബറിൽ ഔദ്യോഗികമായി പുനർനാമകരണം ചെയ്യപ്പെട്ടത്തോടെ തിരുവനന്തപുരം നോർത്ത് എന്ന്‌ ഈ ടെർമിനൽ റെയിൽവേ സ്റ്റേഷൻ അറിയപ്പെടുന്നു. 11 എക്സ്പ്രസ്സ് തീവണ്ടികളും ഒരു പാസഞ്ചർ തീവണ്ടിയും ഇവിടെ നിന്നും പുറപ്പെടുന്നു. ഇതിൽ മൈസൂർ (ബാംഗ്ലൂർ എക്സ്പ്രസ്സ്‌), നിലമ്പൂർ എന്നിവിടങ്ങളിലേക്കുള്ള രണ്ട്‌ ദിവസേനയുള്ള എക്സ്പ്രസ്സുകൾ, നാഗർകോവിൽ പാസൻജർ, ഗരീബ് രഥ്, അന്ത്യോദയ, കേരള സമ്പർക്ക്ക്രാന്തി, ഹംസഫർ തുടങ്ങിയ പ്രധാനപെട്ട തീവണ്ടികളും ഉൾപ്പെടുന്നു.      

## അവലംബം

വർഗ്ഗം:തിരുവനന്തപുരം ജില്ലയിലെ തീവണ്ടി നിലയങ്ങൾ
വർഗ്ഗം:തിരുവനന്തപുരത്തെ തീവണ്ടി നിലയങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ
ആലപ്പുഴ തീവണ്ടി നിലയം

ആലപ്പുഴ ജില്ലയിലെ ആലപ്പുഴ നഗരത്തിൽ സ്ഥിതി ചെയ്യുന്ന തീവണ്ടി നിലയമാണ് **ആലപ്പുഴ തീവണ്ടി നിലയം**. എറണാകുളം ജങ്ക്ഷൻ - ആലപ്പുഴ - കായംകുളം തീരദേശ റെയിൽ പാതയിലെ പ്രധാന തീവണ്ടി നിലയമാണിത്. തിരുവനന്തപുരം റെയിൽവെ ഡിവിഷനു കീഴിലാണു ഈ തീവണ്ടി നിലയം പ്രവർത്തിക്കുന്നത്. പ്രധാനപ്പെട്ട ട്രെയിനുകൾ ആയ തിരുവനന്തപുരം- നിസാമുദീൻ രാജധാനി എക്സ്പ്രസ്സ്‌, കോഴിക്കോട്- തിരുവനന്തപുരം ജനശതാബ്ദി എക്സ്പ്രസ്സ്‌, തിരുവനന്തപുരം- ചെന്നൈ ഏസീ എക്സ്പ്രസ്സ്‌, കൊച്ചുവേളി- മംഗലാപുരം അന്ത്യോദയ എക്സ്പ്രസ്സ്‌, ഗാന്ധിധാം- തിരുനെൽവേലി ഹംസഫർ എക്സ്പ്രസ്സ്‌ എന്നിവ ആലപ്പുഴ വഴി കടന്നു പോകുന്നു. എറണാകുളത്തു നിന്നും തിരുവനന്തപുരത്തേക്ക് ആലപ്പുഴ വഴി എളുപ്പത്തിൽ എത്തിച്ചേരാവുന്നതാണ്.

## ആലപ്പുഴ തീവണ്ടി നിലയത്തിൽ നിന്നും ആരംഭിക്കുന്ന തീവണ്ടികൾ
#### എക്സ്പ്രസ്സ്

#### പാസഞ്ചർ

## അവലംബം


വർഗ്ഗം:ആലപ്പുഴ ജില്ലയിലെ തീവണ്ടി നിലയങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ
അവൾ വിശ്വസ്തയായിരുന്നു

ജെ ജെ  പ്രൊഡക്ഷൻസിനു വേണ്ടി വി  എം.ചാണ്ടി നിർമിച്ച മലയാളചലച്ചിത്രമാണ് **അവൾ വിശ്വസ്തയായിരുന്നു**.   മലയാളത്തിലെ പ്രശസ്ത നോവലിസ്റ്റ്  കാനം ഇ.ജെ. തിരക്കഥ രചിച്ചിരിക്കുന്നു. ഏഞ്ചൽ ഫിലിംസ് വിതരണം ചെയ്ത *അവൾ വിശ്വസ്തയായിരുന്നു* 1973ൽ റിലീസ് ചെയ്തതാണ്. കമലഹാസൻ ഈ ചിത്രത്തിൽ അതിഥിതാരമായി അഭിനയിച്ചു.
## താരനിര

## പാട്ടരങ്ങ്
*സംഗീതം - എം.കെ. അർജ്ജുനൻ
*ഗാനരചന - കാനം ഇ.ജെ.

## അവലംബം

## പുറത്തേക്കുള്ള കണ്ണികൾ
* 

## ചിത്രം കാണുക
അവൾ വിശ്വസ്തയായിരുന്നു 1978
സ്

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സോമൻ-ജയഭാരതി ജോഡി
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:ജേസി സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കാനം ഇജെയുടെ ഗാനങ്ങൾ
വർഗ്ഗം:കാനം- അർജുനൻ ഗാനങ്ങൾ
ജി. രോഹിണി

ജി. രോഹിണി (ജനനം: 1955 ഏപ്രിൽ 14) ആന്ധ്രപ്രദേശ് ഹൈക്കോടതിയിലെ ജഡ്ജിയാണ്. 2014 ഏപ്രിൽ 21-ാം തിയതി ഡെൽഹി ഹൈക്കോടതിയിൽ ചീഫ് ജസ്റ്റിസ് ജഡ്ജിയായി അധികാരമേറ്റതോടെ, 1966 ഒക്ടോബറിൽ ഡെൽഹി ഹൈക്കോടതി സ്ഥാപിതമായതിനു ശേഷം അവിടെ ചീഫ് ജസ്റ്റിസ് ആകുന്ന ആദ്യ വനിത എന്ന ബഹുമതിക്ക് അർഹയായി. 

## ഔദ്യോഗിക ജീവിതം

1980-ൽ അഡ്വക്കറ്റ് ആയി എൻ-റോൾ ചെയ്തു. പിന്നീട് ആന്ധ്രപ്രദേശ്‌ സ്റ്റേറ്റ് ബാർ കൗൺസിൽ ചെയർപെർസൺ ആയി. 1995-ൽ ഹൈക്കോടതിയിൽ ഗവർമെന്റ് പ്ലീഡറായി നിയമിക്കപ്പെട്ടു.  

## അവലംബം

വർഗ്ഗം:1955-ൽ ജനിച്ചവർ
വർഗ്ഗം:ഇന്ത്യയിലെ വനിതാ ജഡ്ജിമാർ
അത്തി (വിവക്ഷകൾ)

**അത്തി** എന്ന പേരിൽ ഒന്നിലധികം സസ്യങ്ങളുണ്ട്.
*അത്തി
*ശീമയത്തി
*വലിയ അത്തി
ദ സ്ട്രേഞ്ജർ (നോവൽ)

നോബെൽ പൂരസകാര ജേതാവ് ആൽബെർ കാമു (ആൽബേർ കമ്യു) എഴുതിയ ഒരു നോവൽ ആണ് **അന്യൻ** (അപരിചിതൻ). 1942ൽ ആണ് ഈ കൃതി പുറത്തുവന്നത്. കാമുവിൻറെ എറ്റവും പ്രധാപ്പെട്ട രചനയായി ഇത് കണക്കാക്കപ്പെടുന്നു. ജീവിതത്തിൻറെ നിരർത്ഥകത വെളിവാക്കുന്ന ഈ നോവൽ ഫ്രഞ്ച് പത്രമായ എൽ മോണ്ടെയുടെ നൂറ്റാണ്ടിലെ എറ്റവും മികച്ച നൂറ് പുസ്തകങ്ങളിൽ ഒന്നാമത് എത്തിയിരുന്നു.
## അവലംബം

## പുറത്തേക്കുള്ള കണ്ണികൾ

* 
* ''L'Étranger'', ebooksgratuits.com ; HTML format, public domain in Canada
* ''The Stranger" data visualization and learning guide from LitCharts.

വർഗ്ഗം:ഫ്രഞ്ച് നോവലുകൾ
മക്തബതുശ്ശാമില

ലോകത്തിലെ ഏറ്റവും ബൃഹത്തായ ഒരു സ്വതന്ത്ര അറബിക് ഡിജിറ്റൽ ലൈബ്രറി സോഫ്റ്റ് വെയറാണ് **മക്തബതുശ്ശാമില**. പുതിയ പതിപ്പിൽ അടങ്ങിയ ഗ്രന്ഥങ്ങളുടെ എണ്ണം കാൽ ലക്ഷത്തോളമാണ്. ഖുർആൻ, ഹദീസ്, ഫിഖ്ഹ്, ചരിത്രം, സാഹിത്യം എന്നിങ്ങനെ 75-ലധികം ഇനങ്ങളിലാണ് ഗ്രന്ഥങ്ങൾ ക്രമീകരിച്ചിട്ടുള്ളത്.
## ഉള്ളടക്കം
145 തഫ്‌സീറുകളും സിഹാഹുസ്സിത്ത ഉൾപ്പെടെ 175 ഹദീസ് സമാഹാരങ്ങളും 130 ഹദീസ് വ്യാഖ്യാനങ്ങളും ഉണ്ട്. കൂടാതെ ഹനഫീ, മാലികി, ശാഫിഈ, ഹമ്പലി ഫിഖ്ഹി ഗ്രന്ഥങ്ങൾ, ഫത്‌വകൾ, ശൈഖ് അൽബാനി, ഇബ്‌നുൽ ഖയ്യിം, ഇബ്‌നുതൈമിയ്യ എന്നിവരുടേതടക്കം വിപുലമായ ഗ്രന്ഥശേഖരമാണ് സജ്ജീകരിക്കാനാവുന്നത്. വിജ്ഞാന ശേഖരണത്തിലും അതിന്റെ വ്യാപനത്തിലും അറബികളുടെ പൂർവ്വകാല സംഭാവനകളുടെ തുടർച്ചയാണ് അറബിയിൽ ലഭ്യമായിട്ടുള്ള മുഴുവൻ പ്രാമാണിക ഗ്രന്ഥങ്ങളുടെയും ചടുലമായ ഡോക്യുമെന്റേഷൻ.
## പതിപ്പുകള്
വിന്ഡോസ്, ഐപാഡ്, ആന്ഡ്രോയ്ഡ് പതിപ്പുകള് ലഭ്യമാണ്. 
thumb|right|300px|മക്തബതുശ്ശാമിലയുടെ ഹോം പേജ്

## അവലംബം

## പുറം കണ്ണികൾ
*Maktaba Shamila

വർഗ്ഗം:ഡിജിറ്റൽ ലൈബ്രറി സോഫ്റ്റ്‌വെയർ
മിച്ചൽ ജോൺസൺ

ഒരു ഓസ്ട്രേലിയൻ ക്രിക്കറ്റ് താരമാണ് **മിച്ചൽ ജോൺസൺ** (ജനനം 2 നവംബർ 1981). ഒരു ഫാസ്റ്റ് ബൗളറാണ്.
## ജനനം
1981 നവംബർ 2ന് ഓസ്ട്രേലിയയിലെ ക്യൂൻസ്ലാന്റിൽ ജനിച്ചു.
## കുടുംബം
മുൻ മോഡലും കരാട്ടെ ബ്ലാക്ക് ബെൽറ്റുമായ ജസീക്ക ബ്രാറ്റിച്ചിനെ വിവാഹം ചെയ്തു. ഒരു മകളുണ്ട്.
## കരിയർ
### ഐ പി എൽ

2014 ഫെബ്രുവരിയിൽ ജോൺസണെ കിങ്സ് ഇലൻ പഞ്ചാബ് സ്വന്തമാക്കി.
### ടെസ്റ്റ് ക്രിക്കറ്റ്

2006ലെ ആദ്യ ആഷസ് ഓസ്ട്രേലിയൻ ടെസ്റ്റ് ടീമിൽ ഉണ്ടായിരുന്നു. എന്നാൽ മത്സരത്തിലെ പന്ത്രണ്ടാമനായിരുന്നു ജോൺസൺ. 2007 നവംബർ 10ന് ശ്രീലങ്കയ്ക്കെതിരെ കരിയർ ആരംഭിച്ചു. തിലൻ സമരവീരയെ പുറത്താക്കി തന്റെ ആദ്യ വിക്കറ്റ് നേടി. ഇന്നിങ്സിൽ 96 റൺസ് വഴങ്ങി 5 വിക്കറ്റ് നേടി. 2008ൽ തന്റെ ആദ്യ അർധസെഞ്ച്വറി ഇന്ത്യയ്ക്കെതിരെ പെർത്തിൽ നേടി. എന്നാൽ ആ മത്സരം ഓസ്ട്രേലിയ തോറ്റു. 2008ൽ തന്നെ ദക്ഷിണഫ്രിക്കക്കെതിരെ 12 റൺസ് വഴങ്ങി 7 വിക്കറ്റ് വീഴ്ത്തി. ദക്ഷിണഫ്രിക്കക്കെതിരെ ദക്ഷിണഫ്രിക്കയിൽ നടന്ന മത്സരത്തിൽ 96 റൺസ് നേടി. അടുത്ത മത്സരത്തിൽ ആദ്യ ഓവറിൽ തന്നെ 2 വിക്കറ്റ് വീഴ്ത്തി. ആദ്യ സ്പെല്ലിൽ 3 വിക്കറ്റും. എന്നാൽ 3-ആം ടെസ്റ്റിൽ വെറും 66 പന്തിൽ നിന്ന് 123 റൺസ് നേടി. ആ മത്സരം ഓസ്ട്രേലിയ ഥോറ്റെങ്കിലും 3 മത്സരത്തിൽ നിന്ന് 250 റൺസും 16 വിക്കറ്റും നേടിയതിനു പിന്നാലെ മാൻ ഓഫ് ദി സീരിസിനും ജോൺസ്ൺ അർഹനായി. 2013ലെ ഇന്ത്യ-ഓസ്ട്രേലിയ പരമ്പരയിലെ മൂന്നാം മത്സരത്തിൽ ജോൺസണെ അച്ചടക്ക ലംഘനത്തിന്രെ പേരിൽ പുറത്താക്കി. ആ പരമ്പര ഓസ്ട്രേലിയ തോറ്റിരുന്നു. 2014ലെ ഓസ്ട്രേലിയയിൽ നടന്ന ആഷസ് പരമ്പരയിലെ ആദ്യ മത്സരത്തിൽ 9 വിക്കറ്റ് വീഴ്ത്തി.
രണ്ടാം മത്സരത്തിന്റെ ആദ്യ ഇന്നിങ്സിൽ ജോൺസൺ 40 റൺസ് വഴങ്ങി 7 വിക്കറ്റ് വീഴ്ത്തി. ആ പരമ്പര ഓസ്ട്രേലിയ തൂത്തുവാരിയിരുന്നു.
### ഏകദിന ക്രിക്കറ്റ്

20054 ഡിസംബറിൽ ന്യൂസിലാന്റിനെതിരെ അരങ്ങേറ്റം. ഇന്ത്യയ്ക്കെതിരെ നടന്ന പരമ്പരയിൽ ജോൺസൺ ദ്രാവിഡിന്റെയും സച്ചിന്റെയും യുവരാജിന്റെയും വിക്കറ്റുകളടക്കം 4 വിക്കറ്റ് വീഴ്ത്തി. 2006ലെ ചാമ്പ്യൻസ് ട്രോഫിയിലും ജോൺസൺ കളിച്ചിരുന്നു.

## ടെസ്റ്റ് മത്സരങ്ങളിലെ മാൻ ഓഫ് ദി മാച്ചുകൾ

## ഏകദിന മത്സരങ്ങളിലെ മാൻ ഓഫ് ദി മാച്ചുകൾ

## ട്വന്റി20 മത്സരങ്ങളിലെ മാൻ ഓഫ് ദി മാച്ചുകൾ

## അവലംബം

## പുറം കണ്ണികൾ

* 
* 
*Johnson decides against IPL

വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
വർഗ്ഗം:1981-ൽ ജനിച്ചവർ
വർഗ്ഗം:നവംബർ 2-ന് ജനിച്ചവർ
ബംബിൾബീ

ബീ കുടുംബത്തിൽപ്പെട്ട ഒരു ഷഡ്‌പദം ആണ് **ബംബിൾബീ**. ഇവ പൂക്കളിൽ നിന്ന് തേനും പൂമ്പൊടിയും ശേഖരിക്കുന്നു. തേനീച്ചകളുമായി അടുത്തബന്ധം ഉള്ള ഇവ തേനീച്ചകളെപ്പോലെതന്നെ തേൻ കുടിക്കുകയും പൂമ്പൊടി കുഞ്ഞുങ്ങളെ ഊട്ടാൻ ഉപയോഗിക്കുകയും ചെയ്യുന്നു. 250-ൽ പരം ഉപവർഗങ്ങളെ ഇതുവരെ കണ്ടെത്തിയിടുണ്ട്. 

## അവലംബം

## പുറത്തേക്കുള്ള കണ്ണികൾ

*Bumblebees of the world – find species by region, species groups, colour pattern, nhm.ac.uk
*The Bumblebee Conservation Trust

File:Bombus pascuorum Zurich lateral.jpg


വർഗ്ഗം:ഷഡ്‌പദങ്ങൾ
ഡേറ്റിഫോസ്സ്

ഐസ്ലാൻഡിൽ ഉള്ള ഒരു വെള്ളച്ചാട്ടം ആണ് **ഡേറ്റിഫോസ്സ്**. യൂറോപ്പിലെ ഏറ്റവും വലിയ വെള്ളച്ചാട്ടമായി ഇതിനെ കണക്കാക്കുന്നു. ഈ വെള്ളച്ചാട്ടത്തിനു 100 മീറ്റർ വീതിയും 45 മീറ്റർ ഉയരവും ഉണ്ട്.

## അവലംബം

*

വർഗ്ഗം:യൂറോപ്പിലെ വെള്ളച്ചാട്ടങ്ങൾ
പേരറിയാത്തവർ

ഡി. ബിജു സംവിധാനം ചെയ്ത് ജനുവരി 9 2015-ൽ പ്രധാന റിലീസായി പുറത്തിറങ്ങിയ മലയാളചലച്ചിത്രമാണ് ***പേരറിയാത്തവർ***. സുരാജ് വെഞ്ഞാറമൂട്, ഇന്ദ്രൻസ് എന്നിവർ പ്രധാന വേഷങ്ങളിൽ അഭിനയിച്ചു. പരിസ്ഥിതിസംരക്ഷണം വിഷയമാക്കിയുള്ള മികച്ച ചിത്രത്തിനുള്ള 2014-ലെ ദേശീയ ചലച്ചിത്രപുരസ്കാരം ഈ ചിത്രത്തിനാണ് ലഭിച്ചത്. ഈ ചിത്രത്തിെലെ അഭിനയത്തിന് സുരാജ് വെഞ്ഞാറമൂടിന് മികച്ച നടനുള്ള പുരസ്കാരവും ലഭിച്ചു.

## അവലംബം

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഡി. ബിജു സം‌വിധാനം ചെയ്ത ചലച്ചിത്രങ്ങൾ
അവധി (ഔദ്യോഗികം)

ഔദ്യോഗിക കൃത്യനിർവ്വഹണത്തിൽ നിന്നും അനുമതിയോടുകൂടിയുള്ള വിട്ടുനിൽക്കലിനെയാണ് **അവധി** എന്നു പറയുന്നത്. .

അവധി പല തരത്തിൽ
#ആകസ്മിക അവധി
#ആർജ്ജിത അവധി
#പരിവർത്തിത അവധി
#ശൂന്യവേതന അവധി
#അർദ്ധവേതന അവധി
#പ്രസവ അവധി

## അവലംബം


വർഗ്ഗം:അവധി
ദ കാറ്റ് ഹൂ വാക്ക്സ് ത്രൂ വാൾസ്

റോബർട്ട് എ. ഹൈൻലൈൻ രചിച്ച് 1985-ൽ പ്രസിദ്ധീകരിച്ച ഒരു ശാസ്ത്ര ഫിക്ഷൻ നോവലാണ് ***ദ കാറ്റ് ഹൂ വാക്ക്സ് ത്രൂ വാൾസ്***.

## കഥ
ശൂന്യാകാശ വാസകേന്ദ്രമായ "ഗോൾഡൻ റൂ‌ളിലെ" ഒരു ഭക്ഷണശാലയിൽ വച്ച് കേണൽ കോളിൻ കാംപ്‌ബെൽ എന്ന കേന്ദ്രകഥാപാത്രത്തെ സമീപിച്ച് ഒരജ്ഞാതൻ "ടൊളിവർ മരി‌ച്ചേ തീരൂ" എന്നു പറയുന്നു. ഇതിനെത്തുടർന്ന് ആരോ ഇയാളെ വധിക്കുന്നു.  ഗ്വെൻഡോലിൻ നോവാക് എന്ന സ്ത്രീ ഇദ്ദേഹ‌ത്തെ ചന്ദ്രനിലേയ്ക്ക് രക്ഷപ്പെടാൻ സഹായിക്കുന്നു.

ലസാറസ് ലോങ്ങിന്റെ നേതൃത്വത്തിലുള്ള ടൈം കോർപ് എന്ന സംഘടന ചന്ദ്രനിൽ വച്ചും ആക്രമിക്കപ്പെടുന്ന ഇവരെ രക്ഷിക്കുന്നു. *ദ മൂൺ ഈസ് എ ഹാർഷ് മിസ്ട്രസ്സ്* എന്ന കൃതിയിൽ പരാമർശിക്കപ്പെട്ട മൈക്ക് എന്ന കമ്പ്യൂട്ടറിനെ പുനരുജ്ജീവിപ്പിക്കുക എന്നതാണ് ഇവരുടെ ലക്ഷ്യം. കാംപ്‌ബെൽ ഇതിന് ഇവരെ സഹായിക്കാൻ ത‌യാറാകുന്നു. 

## പശ്ചാത്തലം
സമാന്തരപ്രപഞ്ച‌ങ്ങളെപ്പറ്റിയുള്ള ഹൈൻലൈൻ കൃതികളിലൊന്നാണ് *ദ കാറ്റ് ഹൂ വാക്ക്സ് ത്രൂ വാൾസ്* എന്ന് കരുതാവുന്നതാണ്. *[[The Number of the Beast (novel)|ദ നമ്പർ ഓഫ് ദ ബീസ്റ്റ്]]*, *ദ മൂൺ ഈസ് എ ഹാർഷ് മിസ്ട്രസ്സ്* എന്ന രണ്ടു കൃതികളുടെയും രണ്ടാം ഭാഗമാണിതെന്നും കരുതാവുന്നതാണ്. ടൈം സ്കൗട്ടുകളുടെ യോഗത്തിൽ ഹൈൻലൈൻ കൃതികളിലെ മിക്ക സമാന്തരപ്രപഞ്ചങ്ങളിലെയും കഥാപാത്രങ്ങൾ (*[[Glory Road|ഗ്ലോറി റോഡ്]]*, *[[Starship Troopers|സ്റ്റാർഷിപ് ട്രൂപ്പേഴ്സ്]]* എന്നിവ ഉദാഹരണം) പ്രത്യക്ഷപ്പെടുന്നുണ്ട്. കഥാകാരന്റെ മറ്റു കൃതിക‌ളിലെ സംഭവങ്ങൾ ഈ കൃതി‌യിൽ പരാമർശവിധേയമാകുന്നുമുണ്ട്.

പിക്സെൽ എന്ന ഒരു പൂച്ചയെയാണ് തലക്കെട്ട് സൂചിപ്പിക്കുന്നത്. കഥപറയുന്നയാൾ എവിടെയാണോ അവിടെ എത്തിച്ചേരാൻ ഈ പൂച്ചയ്ക്ക് സാധിക്കുന്നുണ്ട് (ഷ്രോഡിംഗറിന്റെ പൂച്ച കാണുക). ഒരു രംഗത്തിൽ ഈ പൂച്ച ഒരു ഭി‌ത്തിയിലൂടെ നടക്കുന്നുമുണ്ട്. ഈ പ്രവൃത്തി അസാദ്ധ്യമാണെന്ന് മനസ്സി‌ലാക്കാനുള്ള പ്രായം പിക്സെലിനായിട്ടില്ല എന്നാണ് അതിനുള്ള വിശദീകരണമായി ഒരു കഥാപാത്രം പറയുന്നത്. 

## ഹൈൻലൈന്റെ  മറ്റ് കൃതികളുമായുള്ള ബന്ധം
ഗ്വെൻ നൊവാക് ഹേസൽ സ്റ്റോൺ ആണെന്നത്  പിന്നീട് വ്യക്തമാകുന്നുണ്ട്. *[[The Rolling Stones (novel)|ദ റോളിംഗ് സ്റ്റോൺസ്]]* എന്ന കൃതിയിലെ പ്രധാന കഥാപാത്രങ്ങളിലൊന്നാണിത്. *[[The Moon Is a Harsh Mistress|ദ മൂൺ ഈസ് എ ഹാർഷ് മിസ്ട്രസ്സ്]]* എന്ന കൃതിയിലും ചെറുതെങ്കിലും പ്രധാനമായ ഒരു കഥാപാത്രമായി ഹേസൽ സ്റ്റോൺ പ്രത്യക്ഷപ്പെടുന്നുണ്ട്. കാംപ്‌ബെൽ ലസാറസ് ലോങ്ങിന്റെ മകനാണെന്നത് പിന്നീട് വ്യക്തമാകുന്നു. *[[Methuselah's Children|മെതുസലാസ് ചിൽഡ്രൺ]]*, *[[Time Enough for Love|ടൈം ഇനഫ് ഫോർ ലവ്]]*, *[[The Number of the Beast|ദ നമ്പർ ഓഫ് ദ ബീസ്റ്റ്]]*, *[[To Sail Beyond the Sunset|റ്റു സെയിൽ ബിഫോർ സൺസെറ്റ്]]* എന്നീ കൃതിക‌ളിലും ഈ കഥാപാത്രം പ്രത്യക്ഷപ്പെടുന്നുണ്ട്. *[[Stranger in a Strange Land|സ്ട്രെയ്ഞ്ചർ ഇൻ എ സ്ട്രേഞ്ച് ലാൻഡ്]]* എന്ന കൃതിയിലെ കഥാപാത്രമായ ജുബൽ ഹാർഷായും ഈ കൃതിയിൽ പ്രത്യക്ഷപ്പെടുന്നു. *ടൈം ഇനഫ് ഫോർ ലവ്* എന്ന കൃതിയിലെ ഗാലഹാദ്; *ദ മൂൺ ഈസ് എ ഹാർഷ് മിസ്ട്രസ്സ്* എന്ന കൃതിയിലെ കഥ പറയുന്ന മാനുവൽ ഗാർസ്യ ഓ'കെല്ലി ഡേവിസ് എന്നിവരും ഈ ഗ്രന്ഥത്തിലെ കഥാപാത്രങ്ങളാണ്.

## അവലംബം

വർഗ്ഗം:റോബർട്ട് എ. ഹൈൻലൈൻ നോവലുകൾ
ജനതാദൾ (യുനൈറ്റഡ്)

ഇന്ത്യയിലെ  ഒരു സോഷ്യലിസ്റ്റ് ജനാധ്യപത്യ  രാഷ്ട്രീയ കക്ഷിയാണ്  ജനതാദൾ യുണൈറ്റഡ് (ജെഡിയു). 2003 ഒക്ടോബർ 30 ന്   ജോർജ്ജ് ഫെർണാണ്ടസ്, നിതീഷ് കുമാർ  എന്നിവരുടെ  നേതൃത്വത്തിലുള്ള സമതാ പാർട്ടി, ശരദ് യാദവിന്റെ നേതൃത്വത്തിലുള്ള ജനതാദൾ വിഭാഗം , ലോക്ശക്തി പാർട്ടി എന്നിവ ലയിച്ചാണ് ജനതാദൾ (യു) രൂപീകൃതമായത്.നിലവിൽ ഇന്ത്യയിലെ എറ്റവും വലിയ സോഷ്യലിസ്റ്റ് ജനാധ്യപത്യ പാർട്ടി ആണ് ജനതാദൾ യുണൈറ്റഡ്(ജെഡിയു)

## പ്രധാന നേതാക്കൾ
* നിതീഷ് കുമാർ
(ദേശിയ പ്രസിഡന്റ്‌)
* പ്രശാന്ത് കിഷോർ             (ദേശിയ വൈസ് പ്രസിഡന്റ്‌) 
*എം.പി. വീരേന്ദ്രകുമാറിന്റെ നേതൃത്വത്തിലുണ്ടായിരുന്ന സോഷ്യലിസ്റ്റ് ജനത (ഡെമോക്രാറ്റിക്) പാർട്ടി ജനതാദൾ (യു.)വിൽ 2014 ഡിസംബർ 28-ന് തൃശ്ശൂർ തേക്കിൻകാട് മൈതാനത്ത് വെച്ച് നടന്ന റാലിയോടെ ലയിച്ചു. ജനതാദൾ (യു.)  കേരള സംസ്ഥാന കമ്മിറ്റി‍ പ്രസിഡന്റായി എം.പി. വീരേന്ദ്രകുമാറിനെ തിരഞ്ഞെടുക്കുകയും ചെയ്തു. 2017ൽ വീരേന്ദ്രകുമാർ വിഭാഗം ലോക് താന്ത്രിക് ജനതാദൾ
പാർട്ടിയിൽ ചേർന്നു. 

## ജനതാപരിവാർ രൂപവത്കരണം
സമാജ്‍വാദി പാർട്ടി‍, ജനതാദൾ (യു), രാഷ്ട്രീയ ജനതാദൾ‍, സമാജ്‍സമാജ്‍വാദി_ജനതാപാർട്ടിവാദി ജനതാപാർട്ടി, ഇന്ത്യൻ നാഷണൽ ലോക്ദൾ, ജനതാദൾ (എസ്) എന്നിവ ചേർന്ന് പഴയ ജനതാപാർട്ടിയെ‍ പുനരുജ്ജീവിപ്പിക്കാൻ 2015-ൽ ശ്രമം നടന്നു. സമാജ്‍വാദി ജനതാദൾ എന്ന പേരിൽ പുതിയ പാർട്ടിയുണ്ടാക്കാനായിരുന്നു ശ്രമം. എന്നാലിത് വിജയിച്ചില്ല. 2015-ലെ ബീഹാർ തിരഞ്ഞെടുപ്പിന് മുമ്പായി ജനതാദൾ (യു), രാഷ്ട്രീയ ജനതാദൾ, കോൺഗ്രസ് എന്നീ പാർട്ടികൾ ചേർന്ന് രൂപവത്കരിച്ച മുന്നണിയിൽ നിന്ന് സമാജ്‍വാദി പാർട്ടി പിൻമാറിയതാണ് കാരണം. 
2016-ൽ ജനതാപാർട്ടികൾ ചേർന്ന് പുതിയ പാർട്ടിയുണ്ടാക്കാൻ വീണ്ടും ശ്രമം തുടങ്ങി. 2017-ലെ ഉത്തർപ്രദേശ് നിയമസഭാ തിരഞ്ഞെടുപ്പിൽ മികച്ച പ്രകടനം കാഴ്ചവെക്കുകയാണ് ലക്ഷ്യം. ജനതാദൾ (യു), രാഷ്ട്രീയ ലോക്ദൾ, സമാജ്‍വാദി ജനതാപാർട്ടി, ജാർഖണ്ഡ് വികാസ് മോർച്ച  എന്നീ പാർട്ടികളാണ് പുതിയ പാർട്ടിക്കായി ശ്രമിക്കുന്നത്. 

## അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
സമാജ്‍വാദി പാർട്ടി

ഒരു അംഗീകൃത സംസ്ഥാന പാർട്ടിയാണ് **സമാജ്‍വാദി പാർട്ടി**. ഉത്തർപ്രദേശിലെ  ഒരു പ്രബലകക്ഷിയായ സമാജ്‍വാദി പാർട്ടി തന്നെയാണ് ഇപ്പോൾ അവിടുത്തെ popular കക്ഷിയും.ജാതിരാഷ്ട്രീയത്തിന് വളക്കൂറുള്ള മണ്ണായ ഉത്തർപ്രദേശിൽ മറ്റ് പിന്നോക്ക വിഭാഗക്കാർക്കും മുസ്ലിങ്ങൾക്കും ഇടയിൽ സമാജ്‍വാദി പാർട്ടിക്ക് നല്ല വേരോട്ടമുണ്ടെന്ന് കരുതപ്പെടുന്നു.

ജനതാ ദൾ പല പ്രാദേശിക കക്ഷികളായി ശിഥിലമായപ്പോഴാണ് 1992ൽ സമാജ്‍വാദി പാർട്ടി രൂപീകൃതമായത്. മുലായം സിങ്ങ് യാദവ് ആണ് ലോക് സഭാ നേതാവ്.

## അവലംബം

വർഗ്ഗം:ഇന്ത്യയിലെ രാഷ്ട്രീയകക്ഷികൾ
വർഗ്ഗം:ഇന്ത്യയിലെ സോഷ്യലിസ്റ്റ് രാഷ്ട്രീയകക്ഷികൾ
വർഗ്ഗം:സമാജ്‍വാദി പാർട്ടി
രാഷ്ട്രീയ ജനതാ ദൾ

ബീഹാറിലെ ഒരു പ്രമുഖ രാഷ്ട്രീയ കക്ഷിയാണ് **രാഷ്ട്രീയ ജനതാ ദൾ**.1997ൽ ലാലു പ്രസാദ് യാദവാണ് രാഷ്ട്രീയ ജനതാ ദൾ രൂപീകരിച്ചത്. കാലിത്തീറ്റ അഴിമതി ആരോപണത്തിന്റെ പേരിൽ ജനതാ ദൾ മുൻ അദ്ധ്യക്ഷൻ കൂടെയായിരുന്ന ലാലു പ്രസാദ് യാദവിനെ ജനതാ ദള്ളിൽ നിന്നും പുറത്താക്കാൻ ശരദ് യാദവ് ശ്രമിച്ചതിനെ തുടർന്നായിരുന്നു അത്.

## അവലംബം

വർഗ്ഗം:ഇന്ത്യയിലെ രാഷ്ട്രീയകക്ഷികൾ
വർഗ്ഗം:ഇന്ത്യയിലെ സോഷ്യലിസ്റ്റ് രാഷ്ട്രീയകക്ഷികൾ
സലമാണ്ടർ

ഉരഗങ്ങളോട് രൂപ സാദൃശ്യം ഉള്ള ഒരു കൂട്ടം ഉഭയജീവികളാണ് **സലമാണ്ടരുകൾ**. 655 ൽ പരം സ്പീഷീസുകൾ ഉണ്ട് ഇവയിൽ. ചില സ്പീഷീസുകൾ ജീവിതചക്രത്തിന്റെ മുഴുവൻ ഭാഗവും ജലത്തിൽ ആണ് കഴിയുന്നത്‌ . എന്നാൽ മറ്റു ചിലവ ഇടയ്ക്കിടെ ജലാശയങ്ങളിൽ വന്ന് പോകുന്നവ ആണ്. എന്നാൽ പ്രായപൂർത്തി ആയ ശേഷം കരയിൽ മാത്രം ജീവിക്കുന്ന സലമാണ്ടരുകളും ഉണ്ട്. 

## പരിപാലനം
ഇന്ന് ലോകമൊട്ടുക്കും ഇവയിൽ മിക്കവയും വംശനാശ ഭീഷണി നേരിടുക്കയാണ്. പ്രധാന കാരണങ്ങൾ Chytridiomycosis എന്ന ഉഭയജീവികളെ ബാധിക്കുന്ന ഫംഗസ് രോഗം , വനനശീകരണം , കാലാവസ്ഥ വ്യതിയാനം എന്നിവ ആണ്.

## വിവിധ തരം സലമാണ്ടരുകൾ
പത്ത്  കുടുംബത്തിൽ പെട്ട സലമാണ്ടാരുകളെ ഉദാഹരണ സഹിതം താഴെ കാണാം.





## അവലംബം
 
വർഗ്ഗം:ഉഭയജീവികൾ
വർഗ്ഗം:സലമാണ്ടരുകൾ
ഝാർഖണ്ഡ്‌ മുക്തി മോർച്ച

ഝാർഖണ്ഡ്‌ ആസ്ഥാനമായുള്ള ഒരു അംഗീകൃത സംസ്ഥാന പാർട്ടിയാണ് **ഝാർഖണ്ഡ്‌ മുക്തി മോർച്ച**. ബിനോദ് ബിഹാരി മഹാതോ, ഷിബു സോറൻ, എ. കെ. റോയ് എന്നിവർ ചേർന്നാണ് ഇത് സ്ഥാപിച്ചത്. ഝാർഖണ്ഡ്‌ കൂടാതെ അയൽ സ്ംസ്ഥാനങ്ങളായ ഒറീസയിലും പശ്ചിമ ബംഗാളിലും ചെറിയ തോതിലുള്ള സ്വാധീനമുണ്ട്.ഝാർഖണ്ഡ്‌ സംസ്ഥാനം രൂപീകരിക്കുന്നതിൽ ജെ.എം.എം വലിയ പങ്കു വഹിച്ചു. ജാർഖണ്ഡിൽ അതിന്റെ തിരഞ്ഞെടുപ്പ് ചിഹ്നം വില്ലും അമ്പും ആണ്.

പത്തൊൻപതാം നൂറ്റാണ്ടിൽ ഇന്നത്തെ ഝാർഖണ്ഡ് ഉൾപ്പെടുന്ന പ്രദേശത്തെ ആദിവാസി യോദ്ധാവും ബ്രിട്ടീഷ് ഭരണത്തിനെതിരെ പോരാടിയ വ്യക്തിയുമായ ബിർസ മുണ്ടയുടെ ജന്മദിനത്തിലാണ് പാർട്ടി ഔദ്യോഗികമായി രൂപീകരിച്ചത്. 2000 ൽ ബിർസ മുണ്ടയുടെ ജന്മദിനത്തിലാണ് ജാർഖണ്ഡ് സംസ്ഥാനം നിലവിൽ വന്നു.

## അവലംബം

വർഗ്ഗം:ഇന്ത്യയിലെ രാഷ്ട്രീയകക്ഷികൾ
ബിജു ജനതാ ദൾ

ഒഡീഷയിലെ ഒരു പ്രബല രാഷ്ട്രീയ കക്ഷിയാണ് **ബിജു ജനതാ ദൾ** (**ബി.ജെ.ഡി** ).1997ൽ ജനതാ ദൾ പിളർന്നാണ് നവീൻ പട്നായിക്കിന്റെ നേതൃത്വത്തിൽ ബിജു ജനതാ ദൾ രൂപീകൃതമായത്. രൂപീകൃതമായ കാലം മുതൽ ഒഡീഷയിലെ ഭരണം കയ്യാളുന്നതും ബി.ജെ.ഡി തന്നെയാണ്.

## അവലംബം

വർഗ്ഗം:ഇന്ത്യയിലെ രാഷ്ട്രീയകക്ഷികൾ
കുട്ടികളുടെ അന്താരാഷ്ട്ര പുസ്തകദിനം

പ്രസിദ്ധ ബാലസാഹിത്യകാരനായിരുന്ന ഹാൻസ് കൃസ്റ്റ്യൻ ആൻഡേഴ്സന്റെ ജന്മദിനമായ ഏപ്രിൽ 2 ആണ് **കുട്ടികളുടെ അന്താരാഷ്ട്ര പുസ്തകദിനമായി** ആഘോഷിക്കുന്നത്. ഇന്റർനാഷണൽ ബോർഡ് ഓൺ ബുക്സ് ഫോർ യങ് പ്യൂപ്പിൾ ആണ് ഇതിന് നേതൃത്വം നൽകുന്നത്. 1967 മുതലാണ് ഇതാരംഭിക്കുന്നത്.

ഓരോ വർഷവും ഈ ദിനം ആഘോഷിക്കുന്നതിന് ഓരോ രാജ്യങ്ങൾ തെരഞ്ഞെടുക്കും. ആ രാജ്യത്തെ പ്രമുഖനായ ഒരു എഴുത്തുകാരനോട് ഒരു സന്ദേശം എഴുതിത്തരാൻ ആവശ്യപ്പെടും. പ്രമുഖനായ ഒരു ചിത്രകാരനെ കൊണ്ട് പോസ്റ്റർ തയ്യാറാക്കിപ്പിക്കും. ഇവ പുസ്തകങ്ങളും വായനയും പ്രചരിപ്പിക്കാൻ ഉപയോഗിക്കും. സ്ക്കൂളുകളിലും പൊതുഗ്രന്ഥശാലകളിലും ഈ ദിനവുമായി ബന്ധപ്പെട്ട് പരിപാടികൾ സംഘടിപ്പിക്കും.

## അവലംബം

വർഗ്ഗം:വിശേഷദിനങ്ങൾ